Peyğəmbər Əfəndimizi (s.ə.v) şəxsən tanıyan, onunla birlikdə yaşamaq şərəfinə nail olmuş möminlərdən ibarət Səhabə-i Kiramın həyat və əxlaqları İslam tarixi boyunca yaşamış bütün müsəlmanlar üçün böyük şövq qaynağı olmuşdur. Xanım ya da kişi olmasından aslı olmayaraq cəsarət, əzm və qərarlılıqları, güclü imanları, gördükləri bütün təzyiq və zülmlərə baxmayaraq Allah və Elçisinə (s.ə.v) olan sədaqətləri, Rəsulullahın (s.ə.v) nəfsini öz nəfslərindən üstün tutmaları əsrlərdir İslam tarixində şərəflə xatırlanır.\nUca Allah Səhabə-i Kiramın ixlaslı hərəkətlərini tarix boyunca yaşamış bütün Müsəlmanlar üçün nümunə vermişdir. Onların yaşadıqları dövrün çox çətin şərtləri altında apardıqları əsl mübarizə, yaşadıqları dərin iman sevinci və sədaqəti, Allah`a olan sevgiləri, Peyğəmbərimizə (s.əv.) olan məhəbbətləri Allah`ın izi ilə İslamın qısa müddətdə bütün dünyaya yayılmasına və insanların kütləvi şəkildə haqq din əxlaqına yönəlməsinə səbəb olmuşdur.\nAllah yolunda apardıqları bu müqəddəs mübarizə zamanı təzyiq, əziyyət və zülmə məruz qalan qiymətli səhabələr kimi, "Yoxsa sizdən əvvəl gəlib-keçənlərin halı başınıza gəlmədən cənnətə girəcəyinizimi sandınız?…" (Bəqərə surəsi, 214) ayəsinə uyğun olaraq, tarix boyunca digər möminlərin də başından bənzər hadisələr keçmişdir. Ancaq bütün bu mənfi şərtlərə və maneələrə baxmayaraq, səbir və iradə ilə müqavimət göstərən möminlər, Allah`ın izni ilə, çox şərəfli həyat yaşamışlar və bu gün onları bütün müsəlmanlar böyük hörmətlə yad edirlər.\nÜmmü Gülsüm Binti Ukbə (ə)\nMəkkəli olan Ümmü Gülsüm Binti Ukbə Qureyş qəbiləsinə mənsub xanım səhabələrdəndir. Allah və Rəsuluna (s.ə.v) hicrət etmək üçün Məkkədəki evini tərk edib, Mədinəyə tək başına gələrək hicrət etmək əzm və cəsarətini göstərmiş mühacir xanımdır. Ümmü Gülsüm Binti Ukbə hz. Osmanın eyni anadan olan bacısıdır. Atası Ukbə bin Əbi Muayt isə Peyğəmbər Əfəndimizə (s.ə.v) və İslam əxlaqına kin və düşmənçilik bəsləyən insan idi.\nÜmmü Gülsüm Binti Ukbə Məkkədə müsəlmanlığı qəbul edərək Rəsulullaha (s.ə.v) beyət edəndən sonra digər müsəlmanlar kimi işgəncəyə məruz qalmışdı. Din əxlaqını tərk etməsi üçün başda atası olmaqla, müşriklərdən zülm və təzyiq görmüş, lakin bütün təzyiqlərə baxmayaraq, Allah`a və Rəsuluna olan sevgi, bağlılıq və din əxlaqından əsla əl çəkməyərək bütün möminlərə nümunə olmuşdur. Ailəsindən gördüyü təzyiqlərə görə Peyğəmbərimiz (s.ə.v) və mömin qardaş-bacıları ilə birlikdə Mədinəyə köç edə bilməyib, yeddi il boyunca Məkkədə müşriklərin arasında tək başına yaşamaq məcburiyyətində qalmışdır. Yeddi ildən sonra bütün təhlükə və maneələrə baxmayaraq, çox böyük iradə və cəsarət göstərərək Mədinəyə, Peyğəmbər Əfəndimizin (s.ə.v) və mömin qardaşlarının yanına tək başına hicrət etmişdir. Mədinəyə çatanda "Məni müşriklərə geri döndərməyin" deyərək hz.Məhəmmədə (s.ə.v) sığınmışdır.\nÜmmü Gülsüm Binti Ukbə, Uca Allah`ın təqdir etdiyi qədərə hər mühit və şərtdə təslim olan imanlı xanım idi. Yeddi il boyunca ailəsinin təzyiqi ilə Məkkə müşriklərinin arasında yaşadığı çətin imtahan mühitində Allah`a sığınaraq, Ona dua edərək güc tapmış və sonunda Mədinəyə hicrət edərək Peyğəmbərimizin (s.ə.v) yanında rahatlıq və hüzura qovuşmuşdur. Bütün çətinliklərə baxmayaraq, tək başına hicrət səfəri, iman şövqü, göstərdiyi səy və fədakarlıqlarla möminlərə nümunədir.\nFatimeyi Zəhra (ə)\nFatimeyi Zəhra və ya əz-Zəhra kimi də tanınan hz.Fatimə hz.Məhəmmədin (s.ə.v) ilk xanımı hz. Xədicədən olan qızı, dördüncü İslam xəlifəsi hz.Əlinin həyat yoldaşı və seyidlərin anasıdır. Qiymətli Peyğəmbərimizin (s.ə.v) nəsli hz.Fatimə vasitəsilə davam etmişdir. Hz.Fatimə və hz.Əlinin 2 oğlu (hz.Həsən və hz.Hüseyn) və 2 qızı (hz.Zeynəb və hz.Ummü Gülsüm) olmuşdur.\nPeyğəmbərimizin (s.ə.v) ən kiçik qızı olan hz.Fatimə hicrətdən on üç il əvvəl Məkkədə doğulmuşdur. Ona Fatimə adı verilməsi ilə bağlı bir hədsidə Peyğəmbərimiz (s.ə.v) belə buyurmuşdur:\nDeylemi Əbu Hureyrədən (ə) rəvayət etmişdir:\n"Onu sevənləri Allah`ın Cəhənnəmdən uzaqlaşdıracağı üçün qızıma Fatimə adını verdim." 1\nGözəl əxlaqına görə "ağ üzlü, nur, ağ, parlaq və işıqlı" mənalarını verən "Zəhra" və "dünyəvi həvəslərdən uzaq, ibadət üçün özünü Allah`a həsr edən, iffətli və namuslu" mənasını verən "Betül" ləqəbləri verilmişdir. Çox kiçik yaşlarından nümunəvi əxlaqa sahib olan hz.Fatimə son dərəcə təvazökar, söz və davranışlarında ağır xanım idi. Daim az və hikmətli danışardı.\nKiçik yaşına baxmayaraq İslam əxlaqına uyğun yaşamağın verdiyi iman gücü ilə Peyğəmbər Əfəndimizə (s.ə.v) kömək etmiş və atasının yanından ayrılmayaraq Qureyş kafirlərinin işgəncələrinə qarşı böyük əzm göstərmişdir. Məkkədə müsəlmanlara edilən təzyiq və zülmün artdığı dövrdə Rəbbimizin Peyğəmbərimiz (s.ə.v) verdiyi hicrət izni ilə, atası ilə birlikdə Mədinəyə köç etmişdir.\nPeyğəmbər Əfəndimizin (s.ə.v) vəfatından altı ay sonra vəfat etmiş, gənc yaşında göstərdiyi iman, iradə və şövq ilə nümunəvi həyat sürmüşdür.\nZeynəb Binti Əli b.Əbu Talib (ə)\nHz.Zeynəb (ə) Peyğəmbərimizin (s.ə.v) nəvəsi və hz.Fatimənin (ə) sevimli qızıdır. Rəsulullahın (s.ə.v) vəfatından beş il əvvəl dünyaya gələn hz.Zeynəb ağıllı, dürüst və ədəbi danışan bir xanım idi. Anası Fatimə əz-Zəhradan və Əsmə binti Umeysdən hədis rəvayət etmişdir.\nƏməvi xəlifəsi Müaviyənin oğlu olan Yezidin çıxardığı Kərbəla hadisəsində bütün möminlərə nümunə olan cəsarət göstərərək qardaşı hz.Hüseynin yanında olmuşdır. Hz.Hüseyn və yanında olan təxminən 72 nəfər şəhid edildikdən sonra əsir alınan hz.Zeynəb hər cür təzyiqə baxmayaraq, Uca Allah`a olan sevgisini və İslam əxlaqının gözəlliklərini təbliğ etməkdən boyun qaçırmamışdır. Qardaşı və digər möminlərin şəhadətindən sonra əsarət altına alınan hz.Zeynəb ona mənəvi təzyiq göstərən Ubeydullah b. Ziyada : "Bizləri Məhəmməd (s.ə.v) ilə şərəfləndirən və tərtəmiz edən Allah`a həmd olsun! Onların qədərinə ölüm yazılmışdı. Onlar da öldürüləcəkləri yerə gəldilər. Allah onları və səni bir araya gətirəcək və sizlər Onun hüzurunda mühakimə olunacaqsınız." deyə cavab verir. Bu, onun mömin qardaşlarına olan sevgisinin və Allah`a olan güclü təvəkkülünün açıq dəlillərindən biridir. Yezidin məhkəməsinə çıxarıldıqda hz.Zeynəb bir daha böyük cəsarət göstərərək Yezidin xəlifəliyinin etibarsız olduğunu elan etmişdir. 2\nHz.Zeynəb, Hicri 65 (684-685) ildə Misirdə vəfat etmiş və Kanatırü's-Siba adlı yerdə dəfn edilmişdir. 3\nHamnə Binti Cahş (ə)\nPeyğəmbərimiz hz.Məhəmmədin (s.ə.v) bibisi qızı və xanımlarından Zeynəb binti Cahşın (ə) da bacısıdır. Beləliklə, Peyğəmbər Əfəndimizin (s.ə.v) yaxın qohumlarından biri idi.\nHz. Hamnə Rəsulullaha (s.ə.v) ilk beyət edən və İslamla ilk şərəflənən xanımlardandır. Bütün qəlbi ilə Uca Allah`a və Rəsuluna (s.ə.v) təslim olmuş, Peyğəmbərimizin (s.ə.v) bildirdiyi əmr və qadağalara könüldən itaət etmiş xanımdır. O dövrdə müşriklərin etdikləri bütün təzyiq və zülmlərə imani yetkinliklə müqavimət göstərmiş və imanından əl çəkməmişdir. Özü kimi qiymətli səhabə olan yoldaşı Musab Bin Umeyr (ə) ilə birlikdə İslam əxlaqını yaşamaq məqsədi ilə müşriklərə qarşı iman mübarizəsini davam etdirmişlər. Məkkədə zülmlər artanda Peyğəmbərimiz (s.ə.v) ilə birlikdə hərəkət edərək Mədinəyə köç edən ilk xanım səhabələrdən olmuşdur.\nMusab bin Umeyr (ə)\nMəkkənin zəngin ailələrindən birinə mənsub olan Musab bin Umeyr (ə) İslamı qəbul edən ilk müsəlman xanımlardan olan Hamnə Binti Cahşın yoldaşıdır. Zənginlik və ehtişam içində yaşayan hz.Musab Peyğəmbər Əfəndimizin (s.ə.v) insanları İslam əxlaqına dəvət etdiyini öyrəndikdə vaxt itirmədən hz.Məhəmmədə (s.ə.v) tabe olub müsəlman olmuşdur. Peyğəmbər Əfəndimiz (s.ə.v) bu qiymətli səhabəmiz haqqında belə buyurmuşdur:\n"Məkkədə Musab b. Umeyrdən daha gözəl geyinən, daha yaraşıqlı və nemətlər içində yaşayan başqa gənc görmədim."4\nO dövrdə Məkkədə müsəlmanlara güclü təzyiq olunduğu üçün müsəlman olduğunu ailəsindən gizləmək məcburiyyətində qalsa da, Peyğəmbərimizi (s.ə.v) gizlicə ziyarət etməyə davam etmişdir. Gizlicə namaz qıldığı ailəsi tərəfindən öyrənildikdə qohumları onu həbs edir. O da Həbəşistana hicrət imkanı yaranan kimi, ilk karvan ilə birlikdə din əxlaqını daha rahat şəkildə yaşaya bilmək üçün Həbəşistana hicrət etmişdir. Ailəsinin təqdim etdiyi ehtişamlı həyatdan heç düşünmədən üz çevirmişdir. Bütün təzyiqlərə baxmayaraq, İslam əxlaqına tabe olmağı seçən hz.Musabı Həbəşistandan qayıdandan sonra ailəsi yenidən həbs etmək istəsə də, qarşılarında ürəyi İslam və imanla dolu, güclü bir gənc gördüklərində göstərdikləri təzyiqi yüngülləşdirmək məcburiyyətində qalmışdı.\nBundan sonra Mədinədə İslamı qəbul etmiş bir qrup müsəlman hz.Məhəmməddən (s.ə.v) özlərinə İslam əxlaqını izah etmək və İslamı digər insanlara da təbliğ etmək üçün təlimçi istəyirlər. Rəsulullah (s.ə.v) hz.Musabı Mədinəyə gedib bu vəzifəni icra etmək üçün vəzifələndirmişdir. Beləliklə, o, Mədinəyə ilk köç edən səhabə olmuşdur. Nəzakəti, məhəbbəti, təvazökarlığı və mərhəməti ilə Mədinəlilərin könüllərini İslam əxlaqı ilə isindirmişdir. Onun insanlara gülər üzlə, səmimi və xoş münasibəti, onlarla sıx əlaqəsi könülləri sevimli Peyğəmbərimizə (s.ə.v) və İslam əxlaqına bağlamışdır. Bir il sonra həcc zamanı Məkkəyə gələn hz.Musab İslamın Mədinədə sürətlə yayılmasını devimli Peyğəmbərimizə (s.ə.v) “İslamın girmədiyi və danışılmadığı ev qalmadı" sözləri ilə müjdələmişdir.”5\nMusab Bin Umeyrin (ə) İslam əxlaqını təbliğ etmək üçün göstərdiyi həyəcan, eşq, məhəbbət, əzm və həssaslığı ilə nümunə götürüləcək ən gözəl davranışlarlardan olmuşdur. O, yumşaq xasiyyətli, mərhəmətli və təvazökar Quran təlimçisi olduğu qədər, döyüş meydanlarında da yalnız Allah`dan qorxan igid mömin idi. Bədir döyüşündə də, Uhud döyüşündə də bayrağı daşıdığı üçün "Rəsulullahın (s.ə.v) Bayraqdarı" adını qazanmaq şərəfinə nail olmuş və Uhud döyüşündə şəhid olmuşdur.\nAfra Xatun (ə)\nMədinəli Afra Xatun Neccar oğullarına mənsubdur. İslamı Mədinədə qəbul etmiş, heç tərəddüd etmədən Peyğəmbər Əfəndimizə (s.ə.v) beyət etmişdir. "Mühacirlərdən Mədinədə əvvəl orada yurd salmış və iman gətirmiş kimsələr öz yanlarına hicrət edənləri sevir, onlara verdiklərinə görə qəlblərində peşmançılıq hissi duymurlar. Hətta özləri ehtiyac içində olsalar belə, onları özlərindən üstün tuturlar. Nəfsinin tamahından qorunan kimsələr nicat tapanlardır."(Həşr surəsi, 9) ayəsinə uyğun olaraq, hicrət edərək Mədinəyə gələn Məkkəli mühacir qardaşlarına xidmət etməyi şərəf bilmiş xanım səhabəmizdir. Uca Allah`ın razılığını qazanmaq üçün mühacir qardaşlarının köməyinə qaçmış və əlindən gələn xidməti əsirgəməmişdir.\nNeccar oğullarından Həris Bin Rıfaa ilə evliliyindən Muaz, Muavviz və Avf adlarında üç oğlu olan Afra Xatun bütün oğullarını, Allah`ın icazəsi ilə, İslam əxlaqına uyğun olaraq böyütmüşdür. Cəsarətli, igid, müsəlman xanım olan Afra Xatun üç oğulunu Bədir döyüşünə qatılması üçün təşviq etmiş, Allah yolunda mübarizə aparmışdır. Rəbbimiz və elçisi (s.ə.v) yolunda dəyanətlə mübarizə aparmış, gənc oğullarının Allah və Elçisi (s.ə.v) yolunda şəhid olmalarına səbir göstərərək nümunə olmuşdur.\nÜmmü Ümarə Nəsibə binti Kab (ə)\nÜmmü Ümarə Nəsibə binti Kab Peyğəmbərimiz (s.ə.v) dövründə ixlas, cəsarət və fədakarlıqları ilə önə çıxan salehə mömin qadınlardan biri olmuşdur. Qazilərə su paylamaq və yaralarını sarımaq vəzifəsi ilə iştirak etdiyi Uhud döyüşünün şiddətli məqamında Rəsulullaha (s.ə.v) hücum edən bir düşmənə qarşı fədakarcasına mübarizə aparmışdır.\nÖzlərini və uşaqlarını qoruduqları kimi, Allah Rəsulunu da qoruyacaqlarına dair söz vermişdilər. Akabada Allah`ın Rəsuluna beyət edən Nəsibə binti Kab, döyüşün bir anda müsəlmanların əleyhinə döndüyünü və düşmənlərin Allah`ın Rəsulunun (s.ə.v) ətrafında çoxaldığını görmüş və qılınca sarılaraq Peyğəmbərimizi (s.ə.v) qorumağa çalışmışdır. Digər səhabələrlə birlikdə Peyğəmbərimizi (s.ə.v) qorumaq üçün bədənlərini qalxan edən insanlardan biri olan Nəsibə binti Kab bir çox yerindən yaralanmışdır. 6 Hz. Ömər Peyğəmbər Əfəndimizdən (s.ə.v) rəvayət etdiyi bir hədisdə hz.Ümmü Ümarənin Allah yolundakı şövqlü mübarizəsini belə qeyd etmişdir:\n"Döyüşdə hansı tərəfə baxdımsa, həmişə Ümmü Ümarə, həmişə Ümmü Ümarəni gördüm". 7\nFatimə Binti Xəttab (ə)\nMəkkədə dünyaya gələn və Qureyşin Mahzumi qoluna mənsub olan Fatimə binti Xəttabın məşhur qəbiləsi vardı. Yoldaşı Səid bin Zeyd Məkkədə məşhur qılınc ustası Habbab Bin Ərətin vəsiləsi ilə Rəsulullahla (s.ə.v) tanış olmuş və İslamı qəbul etmişdi. Fatimə binti Xəttab da yoldaşının təbliği ilə İslamı və son peyğəmbər olan hz. Məhəmmədi (s.ə.v) tanımış və heç tərəddüd etmədən müsəlmanlıqla şərəflənmişdir. Ancaq hz.Səid və hz.Fatimə ilk dövrlər müsəlman olduqlarını gizli tutmuşdular. Məkkəli müşriklərdən təzyiq və zülm görməmək, ibadətlərini yerinə yetirərkən mane törədilməməsi üçün belə tədbir almışdılar.\nEyni zamanda, hz.Fatimə İslam xəlifəsi hz.Ömərin (ə) də bacısı idi. Hz.Fatimə imanı, İslam əxlaqını yaşamaqda göstərdiyi səbir və qərarlılığı ilə hz.Ömərin də İslamı qəbul etməsinə səbəbkar olmuş qiymətli xanım səhabəmizdir.\nYoldaşı ilə birlikdə Mədinəyə hicrət edən Fatimə binti Xəttab ömürünün sonuna qədər fəzilətli, nümunəvi davranışlar sərgiləyərək həyatını davam etdirdi. Qardaşı hz.Ömərin (ə) ədalətlə hökm sürdüyü əsri-səadət dövrünü gördü. Onun xəlifəliyi dövründə də vəfat etdi.\nİkrimə bin Əbu Cəhil (ə)\nİkrimə bin Əbu Cəhil özündən, tayfasından, qohumlarından əvvəl daim Peyğəmbərimizin (s.ə.v) təhlükəsizliyini düşünən nümunəvi müsəlmanlardan biridir. Müsəlmanlara bəslədiyi kin və düşmənçiliyi ilə tanınan Əbu Cəhilin oğlu idi. İkrimə bin Əbu Cəhil hz.Əbubəkrin xilafəti dövründə bizanslılara qarşı aparılan Yermük döyüşünə qatılmışdır. Zəfərlə nəticələnən döyüşün sonunda ağır yaralanan Əl-Həris bin Hişam, Süheyl b. Əmr və İkrimə bin Əbu Cəhlin bir-birlərinə göstərdikləri fədakar əxlaq belə rəvayət edilir:\n"Yermük döyüşündə Həris b. Hişam, İkrimə b. Əbu Cəhil və Süheyl b. Əmr ağır yaralanaraq yerə düşdülər. Həris b. Hişam içmək üçün su istədi. Əsgərlərdən biri ona su apardı. İkrimənin üzünə baxdığını görəndə "Bu suyu İkriməyə apar" dedi. İkrimə suyu alarkən Süheylin ona baxdığını gördü, suyu içməyərək, "Bunu apar Süheylə ver" dedi. Lakin su Süheylə çatmamış Süheyl öldü. Bundan sonra su gətirən İkriməyə tərəf qaçdı. Lakin İkrimə də ölmüşdü. Dərhal Hərisin yanına qaçdı. Həris də artıq ölmüşdü." 8\nGörüldüyü kimi, səhabələr ölmək üzrəykən və bəlkə də,, köməyə ən çox möhtac olduqları anda belə özlərinin deyil, müsəlman qardaşlarının nəfsini üstün tutmuşdular. Şübhəsiz, belə fədakar əxlaq Allah`a və axirətə əminliklə inanmalarından, Allah`a könüldən təslim olmalarından qaynaqlanırdı.\nSələmə bin Hişam (ə)\nHz. Sələmə Uca Allah`a və peyğəmbərimizə (s.ə.v) iman gətirdiyi üçün ailəsi tərəfindən uzun müddət işgəncələrə məruz qalmışdır. Lakin gözəl əxlaqı və güclü imanı ilə hər zaman səbr etmiş səhabədir. Hz. Sələmə ilə qardaşı Həris iman gətirərək Peyğəmbərimizə (s.ə.v) tabe olsalar da, digər üç qardaşları - Əbu Cəhil, As və Xalid Allah`ın bildirdiyi din əxlaqından üz çevirmiş və iman gətirən qardaşlarına düşmən olmuşdular. Qardaşları hz.Sələmənin din əxlaqından dönməsi üçün hər cür yola əl atdıqları üçün, hz.Sələmə sonunda can təhlükəsizliyini təmin etmək və İslam əxlaqını rahat yaşaya bilmək üçün Həbəşistana hicrət etmişdir. Orada mömin qardaşları ilə birlikdə üç ay yaşadıqdan sonra, "bütün Məkkəlilərin iman gətirmələri" haqqında yalnış xəbər alaraq Məkkəyə dönmüşdü. Məkkədəki vəziyyətin fərqli olduğunu görən hz.Sələmə və digər müsəlmanlar Məkkəyə gizlicə daxil olaraq uzun müddət gəldiklərini hiss etdirməmişdilər. Lakin bir müddət gizləndilərsə də, müşriklər onlardan xəbər tutmuşdular. Sələmə bin Hişam, Vəlid bin Vəlid, Hişam bin As, Abdullah bin Süheyl və bir neçə səhabə tutulub həbs edilmişdilər.\nUzun müddət ən yaxınları tərəfindən işgəncə və cürbəcür zülmə məruz qalan hz.Sələmə Mədinəyə hicrət əmri çıxınca belə əsarətdən xilas ola bilmədi. Hətta buna görə Bədir, Uhud və Xəndək döyüşlərinə də qatıla bilmədi.\nÖz qardaşı Əbu Cəhil tərəfindən din əxlaqından üz çevirməsi üçün müxtəlif işgəncələrə məruz qalmış hz.Sələmə bin Hişam dərin imanı, Allah və Rəsuluna olan sevgisi ilə bu işgəncələrə dözərək heç tərəddüd etmədən səbir göstərdi. Uzun illər sonra hz.Vəzid Allah`ın izni və hz. Məhəmmədin (s.ə.v) məlumatı ilə bir gecə hz.Sələmə və yanında olan mömin qardaşı hz.İyaşı (ə) Məkkədə saxlanıldıqları yerdən qurtararaq Mədinəyə gətirdi.9 İki seçmə səhabənin xilas olduğunu öyrənən Peyğəmbərimiz (s.ə.v) bu xəbərə çox sevinmişdi.\nPeyğəmbər əfəndimizin (s.ə.v) vəfatına qədər Mədinədə yaşayan hz.Sələmə hz.Əbu Bəkir (ə) xilafətində Suriya səfərinə qatılan mücahidlər arasında iştirak etdi. Hz.Ömərin xəlifəliyi dövründə reallaşan Mercu's-Sufr döyüşündə şəhid oldu.\nAlçaq hiylələrə əl atanlar Allah`ın onları yerə batırmayacağına və yaxud gözləmədikləri bir yerdən əzabın onlara gəlməyəcəyinə əmindirlərmi? Ya da gəzib dolaşdıqları zaman Allah`ın onları yaxalamayacağınımı düşünürlər? Axı onlar Allah`dan yaxa qurtara bilməyəcəklər.(Nəhl surəsi, 45-46)\nİnkar edənlər keçmişdə olduğu kimi, bu gün və gələcəkdə də iman gətirənlərə böhtan atmağa, onlara qarşı təzyiq və zülm etməyə davam edəcəklər. Ancaq onların böhtan və əziyyət verici sözləri, təzyiq və zülmləri keçmişdə olduğu kimi, bu gün də, gələcəkdə də iman gətirənləri kədərləndirməyəcək və onlara zərər verə bilməyəcək.\nÇünki möminlər çox əhəmiyyətli bir həqiqəti bilən və bütün həyatlarını bu həqiqətə uyğun yaşayan insanlardır. Həqiqət budur: Allah hər şeyi görən, bilən və eşidəndir. Allah`ın diləməsi xaricində, heç bir insan başqa birinə ən kiçik zərər verməyə də qadir deyil.\nİnkar edənlər müsəlmanlar əleyhinə əziyyət və təzyiq planları qurarkən, Allah onları görür və eşidir. Haqsız yerə böhtan atarkən də, möminləri din əxlaqından uzaqlaşdırmaq üçün hər yola əl atarkən də Allah onların ağıllarından keçəni bilir. Sonsuz qüdrət sahibi Allah bu həqiqəti Quranda belə bildirir:\n"Yoxsa onlar elə hesab edirlər ki, Biz onların sirlərini və gizli danışıqlarını eşitmirik? Xeyr! Yanlarında əməllərini yazan elçilərimiz vardır." (Zuxruf surəsi, 80)\nİnkar edənlərin söylədikləri bütün yalanlar, əsassız böhtanlar, mənfi düşüncələr, etdikləri zülm və təziqlər hesab günü özlərinə geri dönəcək.\nHər şeyin hakimi və tək sahibi olan Allah isə möminlərin dostu və vəkilidir. Möminlər sonsuz mərhəmət və şəfqət sahibi olan Rəbbimizin hər zaman hər şeyi ən gözəl, ən xeyirli, ən ədalətli və ən hikmətli şəkildə yaratdığını bilirlər və yalnız Ona güvənirlər. Allah`dan başqa heç bir varlıqdan qorxmurlar. Heç bir böhtan, hücum, təhdid, istehza, canlarına və mallarına qəsd edilməsi onları iman gözəlliyi və Quran əxlaqından uzaqlaşdırmaz. Rəbbimiz Quranda müsəlmanların bu qərarlılığını və Allah Qatında görəcəkləri qarşılığı belə müjdələmişdir:\n"Möminlərin içərisində Allah`a etdikləri əhdə sadiq qalan kişilər vardır. Onlardan kimisi əhdini yerinə yetirib şəhid olmuş, kimisi də şəhid olmasını gözləyir. Onlar əhdlərini əsla dəyişdirməyiblər. Bu ona görədir ki, Allah doğru danışanları doğruluqlarına görə mükafatlandırsın, münafiqlərə də ya istəsə əzab versin, ya da onların tövbələrini qəbul etsin. Həqiqətən, Allah Bağışlayandır, Rəhmlidir. Allah kafirləri qəzəbli olduqları halda geri qaytardı və onlar heç bir xeyirə nail olmadılar. Döyüşdə Allah möminlərə kifayət etdi. Allah Qüvvətlidir, Qüdrətlidir."(Əhzab surəsi, 23-25)\n3. Şamil İslam Ensiklopediyası\n4. Bin Sad, et/ət-Tabakatü'l-Kübra, Beyrut 1960, III, 116\n6. Ziyad Əbu Ğanime, Mevakıfu Batıla min sunu ı-İslam -Əsri Səadətdən Günümüzə İslam Qəhrəmanları, İstanbul, 1993\n8. Məhəmməd Yusuf Kandehlevi, Hayatü's Səhabə, Hz. Məhəmməd və Səhabələrinin Yaşadığı İslami Həyat, Dəri 1, Sintez Nəşriyyat, Təməl Əsərlər Ardıcıllığı: 2/1


İraq HHQ Mosul üzərindən vərəqlər səpələyiblər: İŞİD-ə kömək etməyin Mosul sakinlərinƏ iraq Ordusunun Əks-Təbliğat Təşviqat briqadasından mesaj verilib\nABŞ təyyarəsi İraqdan İXMT terrorçularını çıxarıb Təyyarənin bortunda İXMT rəhbəri Məsud Rəcəviyə yaxın olan şəxslərlə birgə 100-dən çox insan olub.\nİraqda partlayış: azı 18 nəfər dünyasını dəyişib Hücumun arxasında kimin durduğu bilinmir.\nİŞİD Mosul yaxınlığında iraqlı hərbçilərə qarşı xlor tərkibli kimyəvi silahdan istifadə edib İŞİD terrorçuları tez-tez xlor əsasında hazılanmış kimyəvi silahdan istifadə edirlər.\nİraq parlamentinin xarici siyasət komissiyasının üzvü ölkədəki böhran barədə açıqlama verib "İranın səyləri, mərcəiyyətin fətvası və könüllü xalq dəstələrinin zəhmətləri olmasaydı İraq terrorçuların əliylə məhv olmuşdu."\nİraq Kürdistanının başçısı Məsud Bərzani sabah Ankaraya gələcək Bərzani son dəfə Türkiyəyə 2015-ci ilin dekabr ayında səfər edib.\nİraqda 14 yaşlı kamikadze saxlanılıb; terrorun qarşısı alınıb Polislər bazar günü axşam saatlarında Tisin kvartalında terrorçu-kamikdzeni tutublar.\nİŞİD İraq ordusunun əlindən bu yolla qaçıb - Foto Suriyanın Mənbəc şəhərindən qaçmaq istəyən İŞİD üzvləri, dinc sakinlərdən istifadə ediblər\nMinlərlə iraqlı İŞİD-dən azad edilmiş doğma bölgələrinə geri dönüblər “Əl-Ənbar, Səlahuddin, Diyalə və Məxmur şəhərlərindən olan 164 min köçkün öz doğma vətənlərinə geri dönüb.”\nİraqın əl-Qariyə şəhəri tam olaraq İŞİD terrorçularından təmizlənmə astanasındadır Hazırda Mosul şəhərinin ətrafında İŞİD üzvləri ilə İraq qüvvələri arasında qızğın qarşıdurma davam edir.\nBarzani təzyiqlərə daha çox davam gətirə bilmədi: İraq Kürdüstanındakı FETÖ-çu məktəblər bağlanır Barzani rəhbərliyi İraqın şimalındakı Fətullahçı Terror Təşkilatı (Fethullahcı Terör Örgütü - FETÖ) məktəblərini müsadirə edərək nazirliyə təhvil vermə qərarı alıb.\nİraqın baş naziri Mosul şəhərinin azad olunma əməliyyatından söz açıb Bizə dəstək olan bəzi ölkələr öz mənafelərinə görə edirlər.\nİraqın müdafiə naziri İŞİD-in hücumuna məruz qalıb İraqın müdafiə naziri Xalid əl-Ubeydi və ölkənin bir sıra generalları dünən Mosulun cənubunda olublar.\nİraqın müdafiə naziri: İŞİD-ə qarşı Mosul əməliyyatına az qaldı İraqın müdafiə naziri, Mosul şəhərinin təmizlənmə əməliyyatına sayılı günlər qaldığını bildirib\nİraq ABŞ-dan 4 F-16 qırıcısı alıb Ümumilikdə isə ABŞ İraqa 36 qırıcı satmağa razı olub.\nİŞİD terrorçuları İraqın şimalında 56 nəfəri yandırıb və güllələyiblər İraqın Kərkük əyalətində yerləşən Havica şəhəri 2014-cü ilin iyun ayından bəri İŞİD terror təşkilatının nəzarəti altındadır.\nİraq: İŞİD uşaq, qadın - hər kəsi qətlə yetirib İŞİD Kərkükdə dinc insanlara qarşı kütləvi qırğın törətdi: onlarla qətlə yetirilənlər arasında qadın və uşaqlar da var\nİŞİD İraqın Kərkük əyalətində 3 min nəfəri əsir götürüb İŞİD terrorçuları avruqstun 4-ü 3 minədək Kərkük əyalətinin Haviqa dairəsində yerləşən kənddən olanlar və daxildə köç etmiş şəxsləri əsir götürüblər.


Akademik: Bütün dünya azərbaycanlıları əl-ələ verməlidir - Trend.Az\nAkademik: Bütün dünya azərbaycanlıları əl-ələ verməlidir\nCəmiyyət Materials 3 İyun 2016 16:10\nBakıda keçirilən Dünya Azərbaycanlılarının IV Qurultayı çərçivəsində “Müasir dövrdə informasiya müharibəsi – müdafiədən hücuma: şərtlər, siyasi reallıqlar və yeni fəaliyyət mexanizmləri” mövzusunda panel müzakirələri keçkirilib.\nBakıda keçirilən Dünya Azərbaycanlılarının IV Qurultayı çərçivəsində "Müasir dövrdə informasiya müharibəsi - müdafiədən hücuma: şərtlər, siyasi reallıqlar və yeni fəaliyyət mexanizmləri" mövzusunda panel müzakirələri keçkirilib.\nTrend-in məlumatına görə, müzakirələrdə çıxış edən Milli Məclisin deputatı Elman Nəsirov informasiya təhlükəsizliyi məsələlərinin xüsusi önəm kəsb etdiyini bildirdi. O qeyd edib ki, Ermənistanla informasiya müharibəsində qalib gəlməyimiz ərazi bütövlüyümüzün təmin olunmasında mühüm rol oynaya bilər.\nPaneldə çıxış edən AMEA-nın müxbir üzvü, akademik Rasim Əliquliyev bildirib ki, 90-cı illərdə Azərbaycanda televiziyanın enerji blokunun partladılması ilə respublikamıza ciddi problem yaradılmışdısa, bu gün artıq Azərbaycanın peyki var:\n"Bizim müstəqilliyimiz bizim sərvətimizdir, onu qorumalı və ayıq olmalıyıq. Azərbaycan "Vikipedia"da fəal olmalı, Azərbaycanın uğurları barədə məlumatlar yerləşdirilməlidir. 3-5 milyonluq bədnam qonşumuzun "Vikipedia"da 200 min məqaləsi olduğu halda, 50 milyonluq azərbaycanlının 100 min məqaləsi var. Bizim böyük potensialımız var, əl-ələ verib fəal olmalıyıq".\nR.Əliquliyev əlavə edib ki, Azərbaycan virtual aləmdə fəal olmalıdır: "Tək Azərbaycan əhalisinin səyləri yetərli deyil, bütün dünya azərbaycanlıları əl-ələ verməlidir".\nMüzakirələrdə çıxış edən Ukrayna Azərbaycanlıları Birləşmiş Diasporunun sədri Hikmət Cavadov Prezident İlham Əliyevin fikirlərinə istinad edərək informasiya mübarizəsində daha aktiv olmağın vacibliyini vurğulayıb. O bildirib ki, informasiya müharibəsində daha çox xarici ölkələrin jurnalistlərindən istifadə olunmalıdır, bu, daha çox effekt verir: "Biz ancaq Azərbaycan mediasında çıxış etməklə kifayətlənəcəyiksə, təbii ki, informasiya sahəsində qələbədən danışmağa dəyməz. Ona görə də xarici jurnalistlərlə əlaqələr gücləndirilməlidir".\nH.Cavadov informasiya sahəsində uğurlu fəaliyyət üçün koordinasiya şurasının yaradılması təşəbbüsü ilə çıxış edib.


Ölkə müxalifəti qiymət artımı ilə bağlı yenidən toplaşır » www.DOGRU.tv - Onlayn Televiziya\nwww.DOGRU.tv - Onlayn Televiziya » Siyasət » Ölkə müxalifəti qiymət artımı ilə bağlı yenidən toplaşır\nÖlkə müxalifəti qiymət artımı ilə bağlı yenidən toplaşır\n15 dekabr 2016 00:53 Baxış Sayı: 97 Şərhlər: 0 Çap Et\nTural Abbaslı: “Birləşmiş ümummüxalifət mitinqinin təşkilində maraqlıyıq”\nAzərbaycanda qaz və işığın qiymətinin artırılmasına etiraz edən 12 müxalif qurumun ADP-nin qərargahındakı tədbirindən 10 gün ötür. Tədbirin sonunda iki həftədən sonra növbəti toplantı keçirmək barədə qərar qəbul edən siyasi qurumlar hələ ki, susqun görünürlər.\nHəmin qurumlara daxil olan təşkilatlardan AĞ Partiya başqanı Tural Abbaslı “Yeni Müsavat”a açıqlamasında dekabrın 25-də ADP-də növbəti tədbir təşkil edəcəkləri barədə məlumat verdi: “Əslində işimiz davam edir. Dekabrın 13-də KXCP qərargahında növbəti toplantımızı keçirdik və ayın 25-dəki tədbirin detalları müzakirə edildi. Bugünkü ictimai-siyasi məsələlər də müzakirə olundu. Dekabrın 25-dəki tədbirə ciddi hazırlaşırıq. Həmin tədbirə və digər proseslərə xalqın reaksiyasından asılı olaraq mitinq məsələsini yenidən gündəmə gətirəcəyik. Bu məsələ bir anda gündəmdən düşmür. KXCP qərargahındakı tədbirdə birgə mitinq keçirmək təklifini bir daha irəli sürdüm. Xalqın reaksiyası ilə bağlı bəzi tərəddüdlər var. Mövcud durum davam edəcəksə, mitinq qaçılmaz olacaq. Dekabrın 25-dəki tədbirdən sonra çox güman ki, mitinq məsələsi konkret müzakirə mövzusu olacaq. Hakimiyyət hələ ki, “Məhsul” stadionunda mitinq yeri ayrılmasına əngəl törətmir. Söhbət razılaşdırılmış aksiyalardan gedir. İnsanları indiki halda repressiyalara qurban verməyin də tərəfdarı deyilik. Cəmiyyət müxalifətdən artıq konkret addımların atılmasını gözləyir. Qarşıdakı tədbirimizdən sonra mitinq məsələsi ən gündəmimizdə olan məsələ olacaq. Partiya olaraq birləşmiş ümummüxalifət mitinqinin təşkilində maraqlıyıq və bu təklifi hər yerdə dilə gətiririk. Bu ağır durumda siyasi dividentlər qazanmaq yox, müxalifətin birliyinin tərəfdarıyıq. Hansısa məqsəd güdməyin zamanı deyil. Əgər biz bu gün siyasi proseslərə istiqamət verməsək, səhəri gün proseslər kortəbii şəkildə cərəyan edəcək və tamam nəzarətdən çıxacaq. Heç kim xaosun yaranmasını istəmir”.\nT.Abbaslı digər müxalif qurumların onlara dəstək verməmələri barədə sərt danışdı: “Qərar qəbul olunub ki, təşəbbüs hansısa bir qurumun adı altında olmasın. Azərbaycanın indiki durumuna biganə qalmayan, öz maraqlarını güdməyən, müxalifətdə birincilik savaşı etməyən istənilən partiya bu prosesə qoşula bilər. Kiminsə eqosuna uyğun deyilsə, özlərini digər qurumlarla birlikdə olmağa yaraşdırmırlarsa, o zaman əziyyət çəkib onlar real addım atsınlar, biz onları dəstəkləyək. Xalqın bu günkü vəziyyətinə biganə qalmayan istənilən qurumla birlikdə olmağa hazırıq. Əks halda 23 ildir öz aralarında apardıqları mübarizəni davam etdirirlərsə, yollarına davam etsinlər. Amma unutmasınlar ki, xalq artıq əvvəlki xalq deyil. Kimin-kim olduğu ortadadır. Xalq lazımı anda həmin şəxslərə öz cavabını verəcək. Bunu unutmasınlar. Fikirlərim pafoslu çıxa bilər, amma hər kəs bilməlidir ki, bu gedişlə bir çox mənəm-mənəm deyən siyasi qurumların siyasi səhnədən gedəcəklərini proqnozlaşdıra bilərəm. Onlar xalqın etimadını sürətlə itirirlər, artıq itiriblər də”.\nMüxalifət liderləri hökümətin qiymət artımına etiraz etdi FOTOLAR\nKeçmiş müavini Əli Kərimlinin mitinq taktikası haqda - “qul bazarları”ndan ...\n“Müsavatı ağır günlər gözləyir” – Tural Abbaslı\nTural Abbaslı :"İsa Qəmbər də əbədi başqan olmaq niyyətində deyil"\n“Azad et” mitinqinə 30 min nəfər dəvət olunub\nİsa Qəmbər mitinq istəyir\nBakıda Azadlıq meydanına mitinq təyin olundu


Satılır 5 otaqlı Həyət evi/villa Bilgəh qəs. Sabunçu rayonu Qiyməti 900000 manat\nSatılır 5 otaqlı Həyət evi/villa, Bilgəh qəs., Sabunçu rayonu\nElanın kodu: 787559\nBilgəhdə 18 sot torpaqda tikilmiş 330 kv olan şəxsi Villamı əşyalı satıram. Villa 2 mərtəbəli və 5 otaqdan ibarətdir. Hər mərtəbədə 2 sanitar qovşağı var.Həyətində yay mətbəxi, hovuzu,manqal otağı, kombi otağı var. Villa super təmirlidir. Təmirində bahali və yüksək keyfiyyetli materiallardan istifade olunub. Bahali metbex mebeli ve texnikasi xususi zovqle qurasdirilib . Qaz su işıq daimidir.İstilik sistemi kombidir otaqlarda topli pol movcuddur. mermer ortuklu girisler , musahide kameralari . Sənəd Cıxarışdır (Kupca), bütün sənədlər tam qaydasındadır.Villa bütün infrastruktura yaxın ərazidə yerıəşir.Şəhər panaraması var,həyəti cox genişdir.Məktəb, baxça, market və bütün ticarət obyektləri villanın yaxınlığında yerləşir.\nÜnvan: Bilgəh qəs., Taksimatornu yolunun üzərində\nElanın tarixi: 16.10.2019\nSon bir ay : 6508 elan


Miro Yaroş — Vikipediya\nslovak. Miro Jaroš\n14 mart 1978(1978-03-14) (42 yaş)\n2004-cü ildən - bu günə kimi\nSony Music, EMI Czech\nMiro Yaroş ( 14 mart 1978, Jilina) - slovakiyalı müğənni.\n2.4 Musiqi toplusu\nMiro uşaqlığını Tepliçke nad Vahom şəhərində keçirib. Məktəbi bitirdikdən sonra, o İngiltərəyə köçərək 2 ildən artıq müddət ərzində işləyir və ingilis dilini öyrənir. Slovakiyaya qayıtdıqdan sonra, On the way adlı musiqi proektini yaradır. Onun ifasında sinqllar yerli radioda səsləndirilməsinə baxmayaraq, yayımcılar onun mahnılarını uzun müddət qəbul etmirdilər.\n2001-ci ildə albomunu yaratmaq məqsədilə Miro İsrailə pul qazanmağa gedir. O Təl Əvivdə 4 il yaşayır. Pul qazanmaq üçün o həmçinin model kimi çalışaraq What a wonderful place adlı israil serialında qısa rollarda da çəkilmişdi. O həmçinin orada yerli əhaliyə xırda konsertlər verir. Burada o prodüsser Cerri Vlodavski ilə tanış olur. O şərq üslubunda bir neçə sinqlların demo versiyalarını yazdırır, lakin bu proekti sona çatdıra bilmədiyindən, Miro 2004-cü ildə İsraili tərk edərək, Slovakiyada keçirilən Slovensko Superstar konkursunda iştirak etmək qərarına gəlir. Yarışmada o finala altıncı sırada daxil olur. Finalda isə o yeni yadığı "Kým vieš snívať" sinqlı ilə uğur qazanır.\n2005-ci ildə onun Exoterika adlı debüt albomu satışa çıxaraq platin mükafatı qazanır. Onun növbəti Tlaková níž (2008) və Tráva musí rásť (2010) albomları çox böyük populyarlıq qazanır; onun yeni sinqlları isə Slovakiyanın radiolarında ən çox səsləndirilən komozisiyalara çevrilir. 2012-ci ildə müğənni özünün ən sevimli hit mahnılarını birləşdirən Všetko najlepšie adlı albom buraxır.\n2005 - Exoterika\n2008 - Tlaková níž\n2010 - Tráva musí rásť\n2012 - Všetko najlepšie\n2005 – „Šamanka“ (Şamanka)\n2006 – „Honolulu Bahamy“ (Honolulu, Baham adaları)\n2007 – „Tlaková níž“ (Depressiya)\n2008 – „Obyčajný“ (Ümumi)\n2009 – „Čierne písmená“ (Qara məktublar)\n2009 – „Sny“ (Yuxular)\n2009 – „Na dne mora“ (Dənizin dibində)\n2010 - „Tráva“ (Ot)\n2010 - „Čierny dážď“ (Qara yağış)\n2011 - „Kým máme seba“ (O zaman ki biz)\n2011 - „Nechce sa mi tancovať“ (Rəqs edə bilmirəm)\n2012 - „Stopy v snehu“ (Qar üzərində izlər)\n2012 - „Jednu šancu mi daj“ (Mənə bir şans ver)\n2012 - „Štyri ročné obdobia“ (İlin dörd mövsümü)\nMusiqi toplusu[redaktə | əsas redaktə]\n↑ 1 2 3 Webová stránka Šoubiznis\n↑ Časopis Život\nVikianbarda Miro Yaroş ilə əlaqəli mediafayllar var.\nMənbə — "https://az.wikipedia.org/w/index.php?title=Miro_Yaroş&oldid=5520611"\nBu səhifə sonuncu dəfə 22 sentyabr 2020 tarixində, saat 21:11-də redaktə edilib.


Sumatra fili — Vikipediya\nSumatran fili (Elephas maximus sumatranus) — Asiya filinin qəbul edilən üç növündən biridir və İndoneziyanın Sumatra adasında yaşayır. 2011-ci ildən etibarən Sumatran fili, son son 75-ildə ən azı 80% azaldığına görə, Təbiət və Təbii Sərvətlər Mühafizəsi üzrə Dünya Dərnəyi (IUCN) tərəfindən nəslikəsilmək ehtimalı olan heyvanlar siyahısına salınmışdır. Bu növlərə qarşı ən mühüm təhlükələrdən biri, yaşayış mühitinin məhv edilməsi və yaşayış sahəsinin parçalanmasıdır və son 25 ildə Sumatran filinin təbii yaşayış mühitinin 69% -i məhv olmuşdur. Qalan 250 km²-dən az meşə örtüyü filləri saxlamaq üçün kifayət deyil.\nAsiya fillərində Afrika fillərindən daha kiçikdir. Hortumlarının sonunda bir barmaq kimi bir uzantı var. Onların arxası konveks və ya düzdür. Qadınlar kişilərə nisbətən daha azdır və ya qısa fildişi və ya heç biri yoxdur.\nSeylan fili Asiya fillərində 2 ilə 3,2 m arasındakı bir çiyin hündürlüyünə malikdir və 2000 ilə 4000 kq arasında çəki çəkir. Qəbilə sayı 20 cütdür. Dəriləri maximus və indus alt növlərindən daha yüngül və piqmentsiz ləkələr nadir hallarda görülür.\nSumatra fili keçmişdə adada geniş yayılmışdı və 1980-ci illərdə sayı ən çox olan fil növü sayılırdı. 1985-ci ildə aparılan siyahıyaalmada, Sumatra'nın 8 əyalətində 44 yaşayış yerində 2,800-4,800 fil var idi. Bu siyahıda 2002-ci ildə Lampunqdakı on iki yaşayış yerinin yalnız üçü qorunulduğu yazılırdı . 2008-ci ildə 1985-ci ildə təsbit edilən 44 sahənin 23-ündə fillərin tamamilə yox olduğu göstərildi. Qərb Sumatrada fillər tamamilə yox oldu, Şimali Sumatrada isə yox olma ehtimalı yüksəkdir. Riau şəhərində9 sahədən təxminən 350 fil sağ qaldı.\n↑ Mammal Species of the World (ing.): A Taxonomic and Geographic Reference. / D. E. Wilson, D. M. Reeder 3 Baltimore: JHU Press, 2005. 35, 2142 p. ISBN 978-0-8018-8221-0\nMənbə — "https://az.wikipedia.org/w/index.php?title=Sumatra_fili&oldid=5022612"\nBu səhifə sonuncu dəfə 24 yanvar 2020 07:17 tarixində redaktə edilib.


Peşə təhsili alan tələbələr üçün istehsal müəssisələrində təlimlərə başlanılıb » TEHSIL-PRESS Agentliyi\nPeşə təhsili alan tələbələr üçün istehsal müəssisələrində təlimlərə başlanılıb\nPeşə Təhsili üzrə Dövlət Agentliyi, Kiçik və Orta Biznesin İnkişafı, Dövlət Məşğulluq agentliklərinin birgə tərəfdaşlığı ilə həyata keçirilən “Gənclərin biznes emalatxanası” layihəsinin iştirakçıları üçün istehsal müəssisələrində təlimlərə başlanılıb.\nİlkin biznes təsəvvürünün və istehsal təcrübəsinin formalaşması məqsədilə Cəlilabad Dövlət Peşə Təhsil Mərkəzinin sonuncu kurs tələbələri Masallı Sənaye Məhəlləsində olublar. Tələbələrə sənaye məhəlləsinin fəaliyyəti haqqında məlumat verilib. İştirakçılar fəaliyyət göstərən müəssisələrdə istehsal prosesi ilə tanış olublar. Həmçinin səfər çərçivəsində tələbələrə KOBİA-nın Masallı Sənaye Məhəlləsində fəaliyyət göstərən KOB dostu tərəfindən sahibkarlara olunan dəstək və xidmətlər barədə məlumat verilib.\nQeyd edək ki, “Gənclərin biznes emalatxanası” layihəsinin məqsədi peşə məktəblərində təhsil alan gənclərin biznes bacarıqlarının inkişaf etdirilməsi, sahibkarlıq fəaliyyətinə təşviqi, özünüməşğulluğunun təmin olunmasıdır. Həmçinin kiçik sahibkarlar arasında peşə təhsili almış gənclərin sayının, peşə təhsilinə marağın artırılması, yeni biznes təşəbbüslərinin dəstəklənməsidir. 2021-2023-cü illəri əhatə edən layihə ilk olaraq Cəlilabad, Ağdam və Qəbələ rayonlarında həyata keçirilir. Layihə dərzi, bitkiçilik və heyvandarlıq, xalçaçılıq, aqrotexniki xidmətlər, dülgər, çilingər, aşpaz, şirniyyatçı, turizm və qaynaqçı sahələrini əhatə edir. Layihə çərçivəsində Peşə Təhsili üzrə Dövlət Agentliyi tərəfindən sahibkarlığa maraq göstərən sonuncu kurs tələbələrinin seçimi və maarifləndirilməsi həyata keçirilir. Sonra bu gənclər KOBİA tərəfindən biznes təlimlərinə cəlb olunur, onlara mentorluq dəstəyi göstərilir. Biznes müəssisələrinə təlim və təcrübə səfərləri təşkil olunur. Üç ay davam edən biznes və peşə təlimlərini uğurla başa vuracaq gənclər seçdikləri fəaliyyət sahəsi üzrə Dövlət Məşğulluq Agentliyi tərəfindən müvafiq avadanlıqlarla təmin olunacaqlar.\nXəbərin tarixi: 20.04.2022 / 08:00


Azərbaycan taekvondoçuları komandalararası dünya çempionu oldu! - Olimpiya Idman NövləriOlimpiya Idman Növləri\nAzərbaycan taekvondoçuları komandalararası dünya çempionu oldu!\n13 dekabr 2016 / 15:40 Baxış sayı: 1979\nKişi taekvondoçulardan ibarət millimiz Bakıda keçirilən komandalararası dünya çempionatının qalibi olub. Allsport.az saytı xəbər verir ki, yarımfinalda türkiyəli həmkarlarını üstələyən (33:3) dayanq ustalarımız, həlledici görüşdə Koreya Respublikasına 21:5 hesabı ilə qalib gələrək, ardıcıl 2-ci dəfə bu uğura yetişib. Ötən il Meksikada təşkil olunan və Dünya Kuboku adlanan yarışda da millimiz baş mükafata yiyələnmişdi.\nKomandamız bu uğuru Məhəmməd Məmmədov (63 kq), Ayxan Tağızadə və Sina Bahrami (hər ikisi – 68 kq), Səid Quliyev (-74 kq), Milad Beigi Hərçəqani (80 kq) və Radik İsaevdən (+87 kq) ibarət heyətlə qazanıb.\nQadınların yarışında finalda Çin və Koreya Respublikası qarşılaşıb. Bu döyüşdə addı 1-ci çəkilən ölkənin taekvondoçuları dünya çempionu olublar (6:4).


DSX: Saxta sənədlə ölkədən çıxmaq istəyənlər saxlanılıb\nKRİMİNAL 19:11 / 01.02.2022\nDövlət Sərhəd Xidmətinin (DSX) Sərhəd Nəzarəti tərəfindən 2022-ci ilin yanvar ayı әrzindә dövlət sərhədindən buraxılış məntəqələrində şəxslər, nəqliyyat vasitələri və yüklər üzərində etibarlı sərhəd nəzarətinin təşkil edilməsi, qaçaqmalçılıq fəaliyyətləri, qanunsuz miqrasiya ilə mübarizə sahəsində fəaliyyətlər davam etdirilib\nDSX-dən Yenisəs.az-a bildirilib ki, qanunsuz miqrasiya ilə mübarizə fəaliyyətləri çərçivəsində 29 halda 32 nәfәr saxta sәnәdlәrlә dövlәt sәrhәdini keçmәyә cәhd edәrkәn saxlanılmışdır. Bunların 25 nəfəri AR vətəndaşı, 7 nəfəri Türkiyə Respublikasının vətəndaşları olmuşlar. Araşdırma zamanı saxta¬laş¬dırılmış sənədlərin əsasən Avropa İttifaqı üzv ölkələrinin şəxsiyyət vəsiqələri, daimi yaşayış kartları olması müəyyən edilmişdir.\nHesabat dövrü әrzindә hüquq-mühafizə qurumlarının axtarışında olan 218 nəfər dövlət sərhədindən buraxılış məntəqələrində saxlanılaraq aidiyyəti orqanlara təhvil verilmişlər. Bununla yanaşı, ölkədən çıxışı qadağan olan 265 nəfərin ölkəni tərk etməsinin, girişi qadağan olan 11 nəfərin Azərbaycan Respublikasına daxil olmasının qarşısı alınmışdır.\nDövlət sərhədindən buraxılış mәntәqәlәrindә rejim qaydalarının kobud şәkildә pozulması ilə əlaqədar 3 halda 3 nәfәr saxlanılaraq müvafiq qurum¬lara təhvil verilmişlər.


“Mənzilinə köçə bilməyib şəhid olanlar var” – AAAF Parkdan şikayət » Qlobal.Az\nAAAF park Yaşayış Kompleksindən mənzil alıb, evsiz qalanlar Abşeron rayon İcra Hakimiyyətinə şikayətə gəlib.\n22 bina, 2200-ə yaxın mənzil 8 ilə yaxındır təhvil verilmir.\nŞikayətə gələnləri qəbul edən Abşeron Rayon İcra Hakimiyyətinin başçısı Abdin Fərzəliyev payçılarla şirkətin sahibi Tofiq Heydərov arasında görüş təşkil edəcəyini vəd edib.\nVergilər Nazirliyinin məlumatına görə, şirkətin 28 milyon manata yaxın borcu var. Sakinlər deyir ki, AAAF Park vergi borcuna görə binaları tikə bilmədiyini iddia edir.\nAAAF Park Yaşayış Kompleksindən şikayətlə bağlı cavab ala bilmədik. Rəsmi saytlarındakı əlaqə nömrəsi mövcud deyil.


Dövlət Komitəsi erməni təxribatının qarşısı alıb\n19:07 29.11.2018 Qısa URL\nAzərbaycan diaspor təşkilatlarına təxribatın qarşısının alınması məqsədilə müəyyən təlimatlar verilib\nBAKI, 29 noyabr — Sputnik. Rusiyaya məxsus Yandex.ru axtarış sistemində Azərbaycan Respublikası ilə bağlı dezinformasiya Diasporla İş üzrə Dövlət Komitəsinin məsələyə müdaxiləsi ilə proqramdan çıxarılıb. Bu barədə Diaspora ilə iş üzrə Dövlət Komitəsindən Sputnik Azərbaycan-a daxil olan məlumatda bildirilir.\nMəsələ ilə əlaqədar "Moskvanın Azərbaycan İcması" təşkilatının sədri Şamil Tağıyev sosial şəbəkə vasitəsilə soydaşlarımıza Yandex rəhbərliyinə müraciət ünvanlamalarını xahiş edib. Diaspor təşkilatlarının və ümumilikdə soydaşlarımızın kəskin etirazları nəticəsində sistemdə yerləşdirilmiş Azərbaycan Respublikası haqqında dezinformasiya proqramdan çıxarılıb.\nQeyd edək ki, sistemin smartfonlar üçün hazırladığı səsli proqramda Azərbaycan haqqında sorğuya yanlış məlumat yerləşdirilmişdir. Məlumatda Azərbaycan Respublika¬sının torpaqları Türkiyə və Ermənistan ərazisi kimi təqdim olunurdu.


Arif Hacılı “mühacir qalmaqalı” ilə bağlı ittihamları rədd etdi - “Əgər iddialar təsdiqini tapsa…” • Faktinfo.az\nArif Hacılı “mühacir qalmaqalı” ilə bağlı ittihamları rədd etdi -\nAPA.az-ın məlumatına görə, bunu bu gün keçirdiyi mətbuat konfransında Müsavat başqanı Arif Hacılı deyib.\nO bildirib ki, Müsavat AKM-nin üzvü olan Mehdi Xəlilbəyliyinin “Sirab” adlı şirkəti var:“Həmin şirkət yükdaşıma ilə məşğuldur. Onun Azərbaycandakı eyni adlı şirkətə heç bir aidiyyəti yoxdur. Bəzi qərəzli adamlar bu məsələni bizə bağlıyırlar. Çox gülüncdür”.


Opera — Vikipediya\nmusiqi-dram incəsənəti janrı\nBu adın digər istifadə formaları üçün bax: Opera (dəqiqləşdirmə).\nOpera (lat. iş, əmək, əsər) — (italyanca — inşa, iş, əmək, məşğuliyyət deməkdir), teatr sənətinin ən mürəkkəb növlərindən biridir. Məzmunu musiqi dramaturgiyası, xüsusilə vokal musiqi vasitəsilə ifadə edilən musiqi-dram incəsənət janrı. Opera, teatr incəsənətinin növüdür, o, özündə rəngarəng bədii vasitələri, solo və xor oxuma ansamblları, simfonik orkestri, təsviri incəsənətinin elementlərini (dekorasiyalar, kostyumlar) birləşdirir. Operanın ədəbi əsasını libretto təşkil edir.\n2 Azərbaycanda opera\n3 Opera janrının tarixi\n4 Operanın növləri\n4.1 Böyük opera\n4.3 Komik opera\n4.4 Romantik opera\n5 Operanın elementləri\nOperanın vətəni İtaliyadır. O, misteriyaların-dini tamaşaların bir hissəsi kimi yaranıb. Belə ki, misteriyaların musiqili hissəsi opera adlanırdı. İlk dəfə Beverinin "Müqəddəs Pavelin qayıdışı" (1480) dini komediyasında musiqiyə-operaya əhəmiyyətli yer ayrılıb, tamaşa boyu hadisələr əvvəldən sona qədər musiqi ilə müşayiət olunurdu. XVI əsrin ortalarında musiqili tamaşalara birsəsli ifalar (monodiya) daxil etmək cəhdləri operanın sürətli inkişafına təkan verdi. Adı çəkilən cəhdlərin müəllifləri öz musiqili-dramatik əsərlərini drama in musica və ya drama per musica adlandırırdılar: "opera" adından XVII əsrin ortalarından istifadə olunmağa başlanılıb. Hərçənd sonralar bəzi opera bəstəkarları (Rixard Vaqner) "musiqili dram" adına qayıtdılar.\nKütləvi tamaşaçı üçün ilk opera teatrı 1637-ci ildə Venesiyada açılıb. Buna qədər opera yalnız saray əyləncəsi hesab olunurdu. Cakopo Perinin 1597-ci ildə yazdığı "Dəfnə" əsəri ilk böyük opera sayılır. İtaliyadan sonra opera janrı digər Avropa ölkələrinə də yayılmağa başlayıb. Almaniyada Henrix Şyüts ("Dəfnə" 1627), Fransada Kamber ("La pastorale" 1647), İngiltərədə Pyörsell opera sənətinin pionerləri sayılırlar. Operada teatral dramaturgiya orkestr musiqisi və vokalla vəhdət təşkil edir. İncəsənətin bu növü müxtəlif bədii vasitələri özündə birləşdirir: solo və xor ifalar, fərqli ansambllar, simfonik orkestr, təsviri sənətin elementləri (kostyumlar, dekorasiyalar və sair), balet. Tərkibində balet səhnələrinin də vacib yer tutduğu operalar opera-balet adlanır. Operanın bu növü XVII–XVIII əsrlərdə Fransada geniş yayılmış (Ramonun "Zərif Hindistan" əsəri) və sonrakı dövrlərdə də bəzən rast gəlinir (məsələn, Rimski-Korsakovun "Mlada" əsəri). Operanın heyətinə — solist, xor, orkestr, hərbi orkestr və orqan daxildir. Operada səslər əsasən iki yerə- kişi və qadın səslərinə bölünür. Öz növbəsində onların da növləri var. Soprano, metso-soprano, kontralto — qadın səslərinin, kontrtenor, tenor, bariton və bas isə kişi səslərinin növləridir. Opera- aktlar, şəkillər, səhnələr və çıxışlardan ibarətdir. Aktlar proloqla başlayıb, epiloqla bitir. Reçitativ, ariozo, mahnılar, ariyalar, duetlər, trio, kvartetlər, ansambllar opera əsərinin hissələri, üvertüra, introduksiya, antraktlar, patomima, melodrama, yürüşlər, balet musiqisi isə simfonik formalarıdır.\nAzərbaycanda opera sənəti keçən əsrin əvvəllərində təşəkkül tapmağa başlayıb. Azərbaycanda opera sənətinin əsası 1908-ci il yanvarın 12-də (25-də) dahi Üzeyir Hacıbəylinin H.Z.Tağıyev teatrında səhnələşdirilən və şərq- müsəlman aləminin ilk opera əsəri olan "Leyli və Məcnun"u ilə qoyulmuşdur. Teatrın binası isə 1910-cu ildə məşhur inşaatçı-mühəndis Bayev tərəfindən tikilmişdir. 1918-ci il oktyabrın 18-də Azərbaycan Demokratik Respublikası (ADR) hökuməti bu binanı satın alaraq rəsmən dövlət teatrına çevirmək haqqında qərar qəbul etmiş və Dövlət Opera Teatrının yaranma tarixi bu vaxtdan başlayır. Uzun müddət, yəni Azərbaycanda Sovet hakimiyyəti qurulana qədər milli operamız, məhz, Ü.Hacıbəyovun əsərləri sayəsində — "Şeyx Sənan" (1909, opera), "Ər-arvad" (1909, operetta), "Rüstəm və Söhrab" (1910, opera), "O olmasın, bu olsun" (1911, operetta), "Fərhad və Şirin" (1911, opera) və s. — yaşayıb və inkişaf edib. Sonrakı illərdə Zülfüqar Hacıbəyov ("Aşıq Qərib" 1916), Müslüm Maqomayev ("Şah İsmayıl" 1919), Əfrasiyab Bədəlbəyli ("Nizami" 1948), Fikrət Əmirov ("Sevil" 1955) və digər görkəmli bəstəkarlarımız da milli opera sənətinə öz töhfələrini vermişlər. Adları çəkilən müəlliflərin, xüsusilə də Ü.Hacıbəyovun əsərləri hazırda da Milli Opera və Balet teatrının repertuarındadır.\nTeatr 1959-cu ildən Akademik Teatr statusu almışdır. Müxtəlif dövrlərdə Opera və Balet Teatrının səhnəsində bir çox dünya şöhrətli sənətkarlar — Fyodr Şalyapin, Leonid Sobinov, Valeri Barsov, İrina Arxipova, Yelena Obraztsova, Mariya Bieşu, Maya Plisetskaya, Vyaçeslav Qordeyev, Zurab Sotkilava, Vladislav Pyavko, Monserrat Kabalye, Anastasiya Voloçkova, Svetlana Zaxarova və b. çıxış etmiş və bu gün də çıxış etməkdədir.\nOpera janrının tarixiRedaktə\nXVI əsrin sonlarında madriqal komediyalara təksəsli ifa monodiya formasında yazılmış partiyaları daxil etmək cəhdləri yer almışdır. Məhz bu cəhdlər sayəsində opera adlanacaq janr öz inkişafını sürətləndirmişdir. Həmin cəhdlərlə əsərlərini zənginləşdirən müəlliflər artıq öz musiqili-dram əsərlərini "drama in musica", yaxud "drama per musica" adlandırmağa başlayırlar.\nİlk operalar İtaliyada XVII–XVIII əsrlərdə yaranmışdır. Onların müəllifləri – Yakopo Peri, Klaudio Monteverdi və s. Qədim tarixi və antik əsatirlərin süjetinə yazılmış bu erkən operaları instrumental ansambl ilə müşayət edən solo vokal nömrələrdən ibarətdir. Onun əsasında XVII–XVIII əsrin əvvəlində İtaliyada opera–seriya janrı yaranır. Faciə süjetinə yazılmış opera-seriyada 89 əsas rolu virtuoz müğənni ifa etməli idi. Bu janrın görkəmli yaradıcıları A.Skarlatti və Georq Fridrix Hendeldir.\nXVIII əsrin ortalarında bəstəkar Kristof Villibald Qlyuk operanın köklü islahatını aparır. Virtiozluğun həddindən artığına qarşı cıxır, o, vokal partiyalarının ifadəli sadəliyinə üstünlük verir. Musiqini səhnə danışığı intonasiyasına yaxınlaşdırır. Onun məşhur operası — "Orfey"dir.\nOpera musiqisinin tarixən müəyyən növləri formalaşmışdır. Opera dramaturgiyasının bəzi ümumi qanunauyğunluqlarının olmasına baxmayaraq, komponentləri operanın növündən asılı olaraq müxtəlif şəkildə başa düşülür.\nBöyük opera (opera seria — italyan dilində, tragédie lyrique, daha sonra grand-opéra — fransız dilində) — XIX əsrin I yarısında Avropada "böyük opera" əsas yer tutur (C.Meyerber "Quqenotlar", "Peyğəmbər").\nBöyük operanın xarici effekfliyinin mübarizəsində realistik cərəyanlar əks çıxmağa başladılar. Onların parlaq nümayəndələri Cüzeppe Verdi və Jorj Bize idilər. Verdi əvvəlki sənətini böyük operaya həsr etmiş, sonrakı illərdə isə o gözəl realistik operalarınıı yaratmışdır (Traviata, Riqoletto, Otello). Dünya operası incəsənətinin yüksək zirvəsinə çatmış J.Bizenin "Karmen" operasıdır. Realizm ideyalarına verizmin nümayəndələri İtalyan bəstəkarları Pyetro Maskanyi, Rucero Leonkavallo, Cakomo Puççini qoşulmuşdular.\nXIX əsr opera incəsənətində opera islahatçısı Rixard Vaqner əsas yer tutur. Pariltılı böyük operaya qarşı çıxan R.Vaqner, alman xalq əfsanələri əsasında dərin fəlsəfi məzmun ilə bağlı musiqi dramını yaradır. ("Tanqeyzer", "Loenqrin", "Tristan və İzolda", "Nibelunqun üzüyü" — tetralogiyası). R.Vaqner operanın ayrı nömrələrin (ariya, ansambllar) bölünməsindən imtina etmiş, səhnə hərəkətinin bütövlüyünə nail olaraq, operanı dramaya yaxınlaşdırır. Ən vacib rolu və üstünlüyü o orkestrə verirdi. R.Vaqnerin islahatı alman operasının inkişafına böyük təsir etmişdir.\nAzərbaycanda operanın islahatçısı — Üzeyir Hacıbəyovdur. O, şərq və qərb musiqisini operada birləşdirmişdir. Onun ən vacib əsəri "Azərbaycan xalq musiqisinin əsasları" idi. Üzeyir Hacıbəyovun operaları "Leyli və Məcnun", "Koroğlu" və başqalarından ibarətdir.\nKomik opera (opera-buffa — italyan dilində, opéra-comique — fransız dilində, Spieloper — alman dilində) — Müxtəlif ölkələrdə paralel olaraq canlı sənət hərəkətləri ilə və xalq mahnılarına oxşayan sadə vokal partiyaları ilə komik operası yaranır. Komik operanın görkəmli müəllifləri Covanni Perqolezi, Domeniko Çimaroza, Coakkino Rossini (İtaliyada), A.Qretti, P.Moncini (Fransada), Yozef Haydn, Volfqanq Amadey Motsart (Avstriyada) olmuşlar. Mosartın yüksək zirvəsinə çatan bəzi operaları (Fiqaronun toyu, Don Juan, Sehirli fleyta) komik operanın, opera-seriyanın və Qlyukun islahatının nailliyyətləri ilə qarşılıqlı bağlıdır.\nRomantik opera, romantik məzmunlu operadır. Komik alman və fransız operalarında musiqi nömrələr arasında dialoqun olması mümkün sayılır. Ciddi operalar arasında da belələrinə rast gəlinir, məsələn, "Fidelio" (Lüdviq van Bethoven), "Medeo" (Kerubini), "Sehrli oxatan" (Veber).\nUşaq ifası üçün operalar (məsələn, "Balaca bacatəmizləyən", "Nuhun gəmisi", (Bencamin Britten), "Kral Birinci Matiuş" "Asqard" "Çirkin ördək balası" "Kokinvakasü" (Lev Konov).\nOpera — bir teatr səhnəsində incəsənətin müxtəlif növlərinin – dramaturgiya, musiqi, təsviri incəsənət (dekorasiyalar, geyimlər), xoreoqrafiya (balet) – vəhdətini ehtiva edən sintetik janrdır.\nOpera heyətinə daxildir: solist, xor, orkestr, hərbi orkestr, orqan.\nOpera səsləri: qadın: soprano, metso-soprano, kontralto; kişi: kontrtenor, tenor, bariton, bas.\nQəhrəmanların xarakterləri "solo çıxışlarda" (ariya, ariozo, arietta, kavatina, monoloq, ballada, mahnı) tam açılır. İnsan nitqinin musiqili-intonasiyalı və ritmik səsləndirilməsi olan reçitativ operada müxtəlif vəzifələr yerinə yetirilir. Əksər hallarda reçitativ bitmiş olan çıxışları həm məzmun, həm də musiqi baxımından bir-biri ilə əlaqələndirilir və ya musiqi dramaturgiyasının təsirli amili kimi çıxış edir. Operanın bəzi növlərində, xüsusilə komik operalarda, reçitativ əvəzinə adətən dialoq şəklində adi danışıq səslənir.\nXor operada müxtəlif formalarda təzahürünü tapır. Bəzi hallarda xor əsas süjet xətti ilə əlaqədə olmayıb fon olaraq işlənir, bəzi hallarda isə baş verən hadisələri özünəməxsus şəkildə şərh edir. Üzeyir bəy Hacıbəylinin "Koroğlu" operasına işlətmiş olduğu xor səhnələri buna bariz sübutdur.\nOperanın musiqili dramaturgiyasında əsas rolu orkestrə ayrılıb. Orkesrtin simfonik vasitələri obrazların tam şəkildə açılmasına xidmət edir. Uvertüra, antrakt – operanın ayrıca orkestr epizodlarıdır. Opera tamaşasının daha bir komponenti balet (Nikolay Rimski-Korsakovun "Mlada" operası misal kimi göstərilə bilər), xoreoqrafik səhnələr hesab olunur.\n↑ 1 2 Samirə Mir-Bağırzadə. İNCƏSƏNƏT TARİXİ (PDF). Bakı: MSA. 2012. səh. 88-90. ISBN 978-9952-440-33-5.\nMənbə — "https://az.wikipedia.org/w/index.php?title=Opera&oldid=6386077"\nLast edited on 3 aprel 2022, at 10:25\nBu səhifə sonuncu dəfə 3 aprel 2022 10:25 tarixində redaktə edilib.


Qanunla.Az İnformasiya Agentliyi Gənclər Günü olaraq qeyd edilməsi Ümummili lider Heydər Əliyevin adı ilə bağlıdır-Elnur Allahverdiyev » Qanunla.Az İnformasiya Agentliyi\nGənclər Günü olaraq qeyd edilməsi Ümummili lider Heydər Əliyevin adı ilə bağlıdır-Elnur Allahverdiyev\nBu gün 2 fevral – Azərbaycan Gəncləri günüdür.\nBu tarixin Gənclər Günü olaraq qeyd edilməsi Ümummili lider Heydər Əliyevin adı ilə bağlıdır. 1996-cı il fevralın 2-də keçirilən Azərbaycan Gənclərinin I Forumunda Heydər Əliyev gənclər qarşısında tarixi vəzifə qoyub: “Hər bir Azərbaycan gənci hər şeydən çox, hər şeydən artıq müstəqil Azərbaycanın bu günü, gələcəyi haqqında düşünməlidir”.\nBu forum Azərbaycanda gənclər hərəkatının vüsət almasına təkan verib.\nÜmummilli lider Heydər Əliyev I Forumdan sonra gənclərlə aparılan işin nəzərəçarpacaq dərəcədə canlandığını nəzərə alaraq 1997-ci ildə imzaladığı Sərəncamla tədbirin keçirildiyi günü - fevralın 2-ni Azərbaycan Gəncləri Günü elan edib.\nGənclərlə fəal iş Prezident cənab İlham Əliyevin ölkəyə rəhbərliyi dövründə də uğurla davam etdirilir. Bu gün bu siyasətin iki mühüm göstəricisi gözlər önündədir: yetişdirilən yeni nəsil savadlı, bacarıqlı məmurlar, idarəçilər və Qarabağımızı bizə qaytaran, ordumuzun döyünən ürəyi olan vətənpərvər gənclərimiz.\nYaşasın Azərbaycan gəncliyi! Yaşasın Azərbaycan!


Con Golsuori 1867-ci ilin 14 avqust tarixində İngiltərənin Kinqston-appon-Tayms şəhərində, hüquqşünas ailəsində dünyaya göz açıb. Atası bir neçə iri şirkət sahibi olub. Müəllifin ilk kitabı 1897-ci ildə nəşr edilib. Onun “Gümüş qutu”, “Villa Rubeyn” və “Ədalət” pyesləri, “Jan-Kristof”, “Fariseyev adası”, “Forsaytın xilası” romanları müəllifə dünya şöhrəti qazandırıb. Con Golsuori ümumilikdə iyirmi romanın, iyirmi yeddi pyesin, yüzlərlə hekayənin və yeddi yüzdən artıq bədii məzmunlu məktubun müəllifidir. O, 1932-ci ildə ədəbiyyat üzrə “Nobel mükafatı”na layiq görülüb.\nTərcümə :Əyyub Qiyas


Rizvan - رضوان - LAYİQLİ DOST\n“İnsan üçün ən böyük bəhrələrdən biri saleh, layiqli yoldaşdır. Yaxşılarla əyləş ki, onlardan sayılasan və pislərdən çəkin ki, onlardan hesab edilməyəsən.” (“Nəhcül-bəlağə”)\nİnsan üçün ətrafdakılarla əlaqə saxlamaq zərurətdir. Bu əlaqənin necəliyi, forması onun xeyir və zərərini təyin edir. Əgər bu əlaqə ilahi dəyərlər əsasında qurularsa, insan tərəqqi edər. Axı, bütün insanların məqsədi tərəqqidir. Ona görə də, başqaları ilə düzgün münasibət qurub, ali hədəflərə çatmaq yeganə doğru yoldur.\nÜNSİYYƏTƏ FİTRİ MEYİL\nDünya həyatında başqaları ilə ünsiyyətdən qaçmaq mümkün deyil. Əgər ünsiyyət labüddürsə, bu işdə hansısa ölçüyə ehtiyac var. Seçilmiş meyar əsasında dostu-yoldaşı, davranış qaydalarını müəyyənləşdirməliyik. Düzgün seçilmiş dostla düzgün davranan insan öz əlaqələrindən xeyir götürür. Ünsiyyət insanın fitri meylidir və bu meylin yaranması üçün ətrafdakıların köməyinə ehtiyac yoxdur. Bu meyil o qdər güclüdür ki, onu insan xarakterinin tərkibi hesab edirlər. Uyğun baxışı isbat və ya rədd etmək fikrində deyilik. Amma belə bir meylin insan daxilində mövcudluğu göz qabağındadır. Ona görə də, insan tənhalıqdan əziyyət çəkir. Hətta az bir müddət ünsiyyətdən məhrum olan insan sıxıntı keçirir. Tənhalığa məcbur edilən insan onun ağrısını daha çox hiss edir. Ünsiyyət meyli o qədər əhatəlidir ki, təkcə dost-tanışla ünsiyyət insanı qane etmir. İnsan rastlaşdığı əksər insanla əlaqə sağlamağa meyil göstərir. Məsələn, meşədə azmış insan bir müddət yol axtardıqdan sonra başqa bir insanla rastlaşdıqda elə sevinir ki, sanki öz itkisini tapır. Həmin şəxs hətta başqa bir dildə danışmış olsa da, onunla görüş şadlıq doğurur. Demək, başqaları ilə ünsiyyət fitri bir meyildir. Əlbəttə ki, bu meyil müxtəlif yaş hədlərində fərqli ola bilər. Yaş artdıqca ünsiyyət meyli zəifləyir.\nAydındır ki, Allah-taalanın bu fitri meyli əta etməsində bir hikmət var. Məsələn, kamil insanlarla ünsiyyətdə olan şəxsdə müsbət dəyişikliklər baş verir. Digər fitri meyillər kimi, bu meylin də ifratı, təfriti və faydalı orta halı var. Meylin fitri olması, onun hökmən təmin edilməsi demək deyil. Məsələn, qidalanma insanın fitri meylidir. Amma qidalar müxtəlif cür ola bilər. Demək, fitri meyil qarşısında iki yol var. Bir yol həmin meylin faydalı şəkildə, digər yol zərərli şəkildə təmin olunmasıdır. İnsan öz meylini elə bir formada təmin etməlidir ki, nəticədə kamilləşsin, inkişaf etsin. Bu işdə ifrat və təfrit insanın süqutu ilə nəticələnir. Yəni, məsələn, orta həddə qidalanan inkişaf edir, təfritə və ya ifrata varan zərər çəkir.\nORTA HƏDDƏ RİAYƏT\nMeyillərin təminində orta həddə riayət edilməsi həm şəriət, həm də əqlin tələbidir. Orta həddin və onun sağlam formasının təyini olduqca əhəmiyyətli bir məsələdir. İnsanın fitrətən meyil etdiyi ünsiyyət, sözsüz ki, mənaya malikdir. Amma yalnız düzgün, doğru, sağlam ünsiyyət çox faydalı olar. Amma ünsiyyət şərtlərinə əməl olunmadıqda insan böyük zərərlərə düçar olur. Bir sözlə, fitri istək həm xeyir, həm də şər vasitəsi ola bilər.\nHamı ilə yoldaşlıq etmək, yoxsa tənhalığa çəkilmək kimi tərəddüdə münasibətdə deyə bilərik ki, nə kiminlə gəldi yoldaşlıq, nə də mütləq tənhalıq göstərişi verilməmişdir. İnsan ictimai varlıqdır və onun həyatının əsasını ətrafdakılarla ünsiyyət təşkil edir. Ünsiyyət qapısı nə taybatay açıq qalmalı, nə də birdəfəlik bağlanmalıdır. Nə ifrat doğrudur, nə də təfrit. Orta həddi gözləmək lazımdır.\nƏxlaq alimləri arasında belə bir qayda var ki, “etidal”, yəni orta hədd gözlənilməlidir. Orta hədd meyarı tam aydınlaşdırılmasa da, bu məfhum qəbul ediləsi nəzərdir. Bəzi əxlaq alimləri bir qədər də dərinə gedib, yunan alimləri, xüsusi ilə, Ərəstu tək, ümumiyyətlə, etidalı yaxşılıq meyarı hesab etmişlər. Onların nəzərincə yalnız orta həddi yaxşı hesab etmək olar. Bu fikir tam məqbul olmasa da, bəzi əməllərin keyfiyyətinin təyinində etidalın rolu inkar elilmir.\nQeyd etmək yerinə düşər ki, Əhli-beyt (ə) rəvayətlərində də uyğun məsələyə toxunulur. İmam Kazim (ə) buyurur: “Əməllərin ən üstünü orta həddə əməldir.” (“Biharül-ənvar”, c.76. səh. 292) Bu və digər rəvayətlər etidalı bir meyar kimi tanıtdırsa da, onun yeganə meyar hesab edilməsi üçün əsas vermir.\nHər halda, həyat məqsədi müəyyənləşdirildikdən sonra bu məqsədə çatmaq üçün meyillərdən orta həddə istifadə olunmalıdır. Əks-təqdirdə, işin aqibəti ağır olasıdır.\nTӘVӘLLА VӘ TӘBӘRRА - II hissə\nTӘVӘLLА VӘ TӘBӘRRА - I hissə


Norveç Krallığınin Ədliyyə və Polis İşləri üzrə naziri Ali Məhkəmənin Sədri ilə görüşmüşdür\nBölmə: Xəbərlər 9.02.2010 12:35\n2010-cu il fevralın 8-də ölkəmizdə səfərdə olan Norveç Krallığının Ədliyyə və Polis İşləri üzrə naziri Knut Storbergetin başçılıq etdiyi nümayəndə heyəti Ali Məhkəmənin sədri Ramiz Rzayevlə görüşmüşdür.\nGörüşdə Ali Məhkəmənin sədri Azərbaycanın məhkəmə sistemi, hakimlərin seçki proseduru, Ali Məhkəmənin strukturu və fəaliyyəti barədə qonaqlara ətraflı məlumat vermişdir. Ali Məhkəmənin sədri İnsan Hüquqları üzrə Avropa Məhkəməsi ilə işgüzar əlaqələrdən, İnsan Hüquqları üzrə Avropa Konvensiyasının öyrənilməsindən və tətbiqindən, Avropa Birliyinin üzvü olan ölkələrlə, həmçinin Norveç Krallığı ilə məhkəmə hüquq sahəsində əməkdaşlığın genişləndirilməsinə xüsusi önəm verildiyindən danışmış, nazirliyin nümayəndə heyəti ilə ötən ilin noyabr ayında olan görüşünü xatırlatmışdır.\nNorveç Krallığının Ədliyyə və Polis İşləri üzrə naziri Knut Storberget Azərbaycanda məhkəmələrin müstəqilliyi, səlahiyyətləri ilə əlaqədar yaradılan şəraitlə, məhkəmə sisteminin müasirləşdirilməsi istiqamətində həyata keçirilən tədbirlərlə maraqlanmış, qarşılıqlı əlaqələrin davam etdiriləcəyini vurğulamışdır.\nGörüşün sonunda Ali Məhkəmənin sədri Azərbaycanın məhkəmə orqanlarına xüsusi maraq və diqqət göstərdiklərinə görə Norveç Krallığının Ədliyyə və Polis İşləri üzrə naziri Knut Storbergetə və nümayəndə heyətinin üzvlərinə təşəkkürünü bildirmiş və işlərində uğurlar arzulamışdır.


Autizmin yeni səbəbi aşkar edilib - xanimlar ucun qadin xeberleri\nAutizmin ehtimal edilən risk faktoru genetika ilə bağlı deyil. Məlum olub ki, bir zülalın çatışmaması erkən mərhələlərdə beyinin inkişafını ləngidir, autizm tipli pozuntular üçün səciyyəvi simptomlara şərait yaradır.\nAmerikanın Ratger Universitetindən olan tədqiqatçılar sübut ediblər ki, uşağın bətndaxili və erkən inkişafı dövründə beyində p75NTR adlı zülalın çatışmaması autizmin inkişafına səbəb ola bilər.\nMilli.Az AZƏRTAC-a istinadən bildirir ki, bu araşdırmanın nəticələri Ratger universitetinin saytında dərc edilib.\nAlimlər bildirirlər ki, beyinin inkişafı qarşılıqlı əlaqəli hadisələr seriyasıdır və bu proses fasiləsiz getməlidir. p75NTR adlı zülal çatışmadıqda bu prosesi pozan dəyişikliklər baş verir.\nMüəlliflər deyiblər: "Normal inkişafı tənzimləyən xüsusiyyətləri nəzərə almaq lazımdır. İndi biz insanın davranışına və onun koqnitiv funksiyalarına təsir göstərə biləcək amilləri müəyyən etmişik".\nAraşdırmalar davam etdiriləcək.\nXəbərlər Baxılıb: 640 Tarix: 14 yanvar 2020\nsonxeber.az sonxeberler.az geyim dəbləri qadin dunyasi qadin sayti hamilelik qazan kotleti hazirlanmasi qadın dünyası cinsi infeksiyalar kosmetika sevismek yeni hakıştalar


Azərbaycana qarşı qərəzli mövqe tutan beynəlxalq təşkilatların siyahısı açıqlanıb | Report.az\nAzərbaycana qarşı qərəzli mövqe tutan beynəlxalq təşkilatların siyahısı açıqlanıb Azərbaycanla bağlı qərəzli mövqedən çıxış edən beynəlxalq təşkilatların adları açıqlanıb\n11 Yanvar , 2022 17:17\nAzərbaycanla bağlı qərəzli mövqedən çıxış edən beynəlxalq təşkilatların adları açıqlanıb.\n"Report" xəbər verir ki, Beynəlxalq Münasibətlərin Təhlili Mərkəzi ötən il mərkəzin ekspertlərinin Azərbaycan əleyhinə əsassız iddialara qarşı yazdıqları cavab yazılarını dərc etməkdən imtina edən beynəlxalq institutlara dair ingilis dilində hesabat hazırlayıb.\nVurğulanıb ki, azərbaycanlı ekspertlər, akademiklər və şərhçilər üçün münaqişə və regionla bağlı Qərbdəki akademik jurnallarda yazı dərc etdirmək hər zaman çətin olub və 2021-ci ildə də bu şəkildə davam edib. Bildirilir ki, 2021-ci ildə “Forbes” “Columbia Journalism Review”, “Institute for the Study of Human Rights”, “New Lines Institute for Strategy and Policy”, “Responsible Statecraft” kimi təşkilatlar Azərbaycana qarşı qərəzli yanaşmanı davam etdirərək ekspertlərin Azərbaycana dair əsassız ittihamlara dair cavab yazılarını dərc etməkdən imtina ediblər.\n“Bütün tərəfləri dinləmək üçün bərabər imkanlar təqdim etməli olan müxtəlif platformalar çox vaxt əks fikri inkar edir. Belə ki, Azərbaycanın mövqeyinə dözümsüzlük nümayiş etdirən qurumlar bir tərəfdən demokratik dəyərlərin müdafiəçisi olduqlarını iddia edir, digər tərəfdən isə regionla bağlı əsassız iddiaların, düzgün olmayan ifadələrin və təhrifli fikirlərin səsləndirilməsini təşviq edirlər. 30 ilə yaxın müddət ərzində bəzi Qərb şərhçiləri “balanslı yanaşma” oyunu oynamaqla işğalçı ilə işğala məruz qalan arasında fərq qoymadan təcavüzkarla, bir milyona yaxın qaçqın və məcburi köçkünlə üzləşən, etnik təmizləməyə məruz qalan ölkəyə eyni səviyyədə yanaşırlar”, - hesabatda bildirilib.\nHesabatda bu qərəzli yanaşmanın Qərb ölkələrində liberal dairələrin ermənilərə rəğbəti və gizli xristian həmrəyliyi səbəbindən baş verə biləcəyi qeyd olunub.\nİngilis versiyası Azerbaijani think tank lists foreign agencies refusing to publish responses to criticism\n28 Yanvar , 2022 22:26\nFotoCeyhun Bayramov BMT-nin Azərbaycanda rezident əlaqələndiricisi ilə görüşüb\n28 Yanvar , 2022 18:50\nFotoKamran Əliyev Almaniyanın Baş prokuroru ilə görüşüb\n28 Yanvar , 2022 17:59\nFotoAzərbaycanın QHT Agentliyi və Türkiyə DİN arasında memorandum imzalanıb\n28 Yanvar , 2022 17:36\n28 Yanvar , 2022 15:14\n28 Yanvar , 2022 15:04


Mkal Lopez (Konsepsin şəhərinə, Paraqvay ölkəsinə) hava limanına uçuş üçün bütün aviaşirkətlərdən sərfəli qiymətə aviabiletlər\nAviabiletlər / Paraqvay / Konsepsin / Hava limanı Mkal Lopez\nMkal Lopez hava limanına aviabiletlər\nMkal Lopez hava limanına ucuz qiymətə aviabilet bron edin. Tickets.az saytında təyyarəyə bilet axtarışı xidmətinin köməyi ilə siz problemsiz Konsepsin şəhərinə ən yaxşı təklifi tapacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Axtarış nəticələrinin rahat forması Mkal Lopez hava limanına/hava limanından uçan təyyarələrin uçuş cədvəlini və bütün mövcud uçuş variantlarını təklif edəcəkdir. Sizə yalnız özünüz üçün ən münasib olan uçuş variantını seçmək və müvafiq reysə aviabilet almaq qalır. Sərbəst şəkildə və kənar şəxslərin köməyi olmadan biletləri onlayn sifariş etmək çox sadədir!\nMkal Lopez hava limanı haqqında məlumat\nIATA kodu - CIO. Mkal Lopez hava limanı həm daxili, həm də xarici reyslərə xidmət edə bilər. Gülərüz personal sərnişinlərə gömrük və pasport nəzarətindən keçməyə, onların baqajlarının və əl yüklərinin qeydiyyata alınmasına köməklik edəcəkdir. Rahat oturacaqlı gözləmə zalları, barlar, restoranlar, Duty-free mağazaları, pulsuz Wi-Fi uçuşunuzu rahat şəkildə gözləməyə yardımcı olacaqdır. Böyük hava limanlarının bir çoxunda biznes-lounge olur ki, burada siz telefondan, faksdan istifadə edə və ya işgüzar görüşlər keçirə bilərsiniz. Balaca uşaqlı sərnişinlər üçün isə uşaq otaqları mövcud olur.\nParaqvay ölkəsindəki Mkal Lopez hava limanına getmək/hava limanından gəlmək üçün taksidən və ya xüsusi avtobuslardan/ekspress dəmir yolu nəqliyyatından istifadə etmək daha rahatdır.\nSan Pedro Jakva\nBarranka De Upia\nMüştəri xidmətinə mesaj göndərmək üçün istifadəçi seansının unikal identifikatoru: 1505185520


Bakıda yenidən "Qu gölü" olacaq » TEHSIL-PRESS Agentliyi\nOktyabrın 22-də Azərbaycan Dövlət Akademik Opera və Balet Teatrında P.Çaykovskinin "Qu gölü" baletinin tamaşası keçiriləcək. Teatrın mətbuat xidmətindən Trend-ə verilən məlumata görə, klassik balet sənətinin parlaq nümunələrindən biri olan "Qu gölü" tamaşası uzun illərdir ki, teatrın repertuarındadır və baletsevərlər bu tamaşada əsas rollarda yerli sənətçilərlə yanaşı, xarici ölkələrdən dəvət olunmuş balet ulduzlarının çıxışlarını da hər zaman maraqla izləyirlər.\nTamaşada onun tərəf müqabili kimi truppanın aparıcı solisti Makar Ferştandt (Şahzadə Ziqfrid) çıxış edəcəkdir. Digər əsas rollarda Əməkdar artist Samir Səmədov (Rotbart), Kamran Qurbanov (Təlxək) və b. çıxış edəcəklər. Tamaşanı Xalq artisti, professor Cavanşir Cəfərov idarə edəcək.\nXəbərin tarixi: 13.10.2016 / 17:25\nGənc Tamaşaçılar Teatrının fəaliyyəti barədə məlumatlar beynəlxalq mətbuatd ...


Dildəki kompleks sistemlər – HƏQİQƏTİ BİLMƏK\nGönderi tarihi Şubat 22, 2018 - Yazar: toghrull\nProfessor Jozeph Brand dad bilmə duyğusu üzərində apardığı tədqiqatlarla tanınmış bir alimdir. Brandın fikrincə, dilimizin üzərinə qoyulan bir şeyin dadını bilməyimiz yalnız 0.2-0.5 saniyə davam edir. Göz açıb-bağlamaqdan daha qısa olan bu zaman ərzində nələrin reallaşdığı əsrlərdir ki, araşdırılır.\nHal-hazırda isə dad bilmə prosesinin yalnız ana xətləri məlumdur. Dad bilmə yediyimiz qidalara aid dad qarışıqlarının tüpürcək içində ərimələri ilə başlayır. Duzlu qidaların dadının daha sürətli qəbul edilməsinin səbəbi duzun tüpürcək içində digərlərinə görə daha tez əriməsidir. Hətta qidaların qoxusunun alınması ilə tüpürcək vəziləri sekresiyalanmağa başlayır və dil dad bilməyə hazır hala gəlir. Dad bilmədəki hər detal kimi bu mərhələ də vacibdir. Düşünün ki, bu sekresiya olmasaydı, quru qidaların dadını bilməyəcəkdik. Bu sekresiya həzm və müdafiə etmə sistemlərinə köməkçi olan zülal və fermentlər ehtiva edir. Bu sekresiyanın üzərində aparılan bütün tədqiqatlar bu mayenin quruluşunun olduqca mürəkkəb olduğunu ortaya qoyur.\nYeməklərdəki dad molekulları ilə dildəki dad hüceyrələri arasındakı xəbərləşmə hüceyrənin təpəsindəki mikrovillus adlı tükə bənzər hissədə icra edilir. Mikrovilluslar (dad tükcükləri) dad məsamələrindən dilin üzərini örtən selikli qişaya çıxırlar. Dad hüceyrələrinin reseptorları dad tükcüklərinin üzərində yerləşir. Diqqət yetirin, dad məsamələrinin diametri təxminən millimetrin mində dördü qədərdir.\nDad qarışıqları eyni zamanda xəbər daşıyan molekullardır. Funksiyaları daşıdıqları informasiyanı, dad hüceyrəsinin selikli qişasının üzərindəki reseptorlara və ya ion kanallarına çatdırmaqdır. Bu mərhələdə molekulyar və hüceyrə səviyyəsində baş verən proseslər Miami Universitetinin Professoru Stephen Roperin bildirdiyi kimi, hələ tədqiqat mərhələsindədir. Bir çox fərqli dad qarışığına qarşılıq olaraq, fərqli informasiya yolları mövcuddur. Yəni şirin, turş, acı, duzlu kimi fərqli dadlar üçün müxtəlif informasiya şəbəkələri qurulur. Başqa cür desək, dad hüceyrələri birdən çox sayda informasiya çatdırmaq üsuluna sahibdir və hal-hazırda bunların yalnız bir qismi elmə məlumdur.\nEtiketler dad bilme, dil, goz, kompleks sistem, Professor Jozeph Brand, qoxu sistemi\nÖnceki Yazı Orqanizmin mühərriki: Ürək\nSonraki Yazı Amazon qurbağasının qarışqalardan qorunduğu kimyəvi silahı


Almaniyalı professorlar Bilik Fondunda oldular\n22 Sentyabr 2014 20:04\nAzərbaycan Respublikasının Prezidenti yanında Bilik Fondunda dünya səviyyəsində tanınan iki almaniyalı professorla görüş keçirilib.\nBilik Fondunun İnformasiya təminatı sektorundan Publika.az-a verilən məlumata görə, Almaniyanın Vürtsburq (Würzburg) Universitetinin professor, Osvald fon Volkenştayn Cəmiyyətinin prezidenti xanım Ziqlinde Hartmann və Auqsburq (Augsburg) Universitetinin professoru Klaus Volfla görüşdə fondun əməkdaşları ilə yanaşı müxtəlif universitetlərin tələbələri də iştirak edib.\nBeynəlxalq layihələr sektorunun təşkil etdiyi görüşdə Bilik Fondunun icraçı direktoru Oktay Səmədov Fondun yaranma zərurəti, fəaliyyət istiqamətləri və həyata keçirdiyi layihələr barədə qonaqlara məlumat verib.\nİcraçı direktor xanım Ziqlinde Hartmanna Fondun layihələrində və Almaniyada fəaliyyət göstərən bu tipli təşkilatlarla əlaqələrinin qurulmasında yaxından iştirak etməyi təklif edib.\nBilik Fondu ilə geniş əməkdaşlığa hazır olduğunu bildirən xanım Hartmann azərbaycanlıların öyrənməyə, intellektual potensialarını artırmağa meyilli olduğunu vurğulayıb və bu baxımdan Bilik Fondunun yaradılmasını alqışlayıb. Qonaq həmçinin qeyd edib ki, təcrübə mübadiləsi, tanınmış alman alimlərlə əməkdaşlıq Fondun fəaliyyətinə böyük töhfə verə bilər.\nXV əsrdə Alman səyyahının türklərlə bağlı əlyazmaları üzərində tədqiqatlar aparan alman professor Klaus Volf hazırda Azərbaycan Milli Elmlər Akademiyasının bu sahədə ixtisasalaşmış güclü mütəxəssisləri ilə əlaqə qurmaq üçün Bilik Fondundan dəstək istəyib.\nAlmaniyanın Vürtsburq (Würzburg) Universitetinin professoru, Osvald fon Volkenştayn Cəmiyyətinin prezidenti BSU-nun fəxri professoru xanım Ziqlinde Hartmann Bakı Slavyan Universiteti ilə birdə həyata keçirilən «Kitabi-Dədə Qorqud» və «Nibelunqlar haqqında nəğmə» - Ortaçağ qəhrəmanlıq dastanlarında Şərq və Qərb» adlı layihənin müəlliflərindəndir.


Uğursuz ABŞ-Rusiya danışıqları -\nUğursuz ABŞ-Rusiya danışıqları - Ruslar iki ssenariyə ümid edirlər\n14 Yanvar 18:50\nBrüsseldə keçirilən təhlükəsizlik zəmanətləri üzrə danışıqlardan sonra Rusiya ilə NATO arasında münasibətlərin inkişafı iki ssenari üzrə proqnoz edilir.\nTeleqraf.com xəbər verir ki, mümkün iki ssenari haqqında “Valday” Klubunun eksperti Dmitri Suslov danışıb.\nTəhlilçinin fikrincə, Avropanın təhlükəsizliyinin sırf hərbi-texniki aspektləri üzrə danışıqların başlanmasının birinci ssenarisi Qərb üçün daha az ehtimal, lakin daha üstündür: “Adi və nüvə silahlarına nəzarət, Rusiya-NATO sərhədlərində münaqişənin aradan qaldırılması mexanizminin gücləndirilməsi, Avropada orta və qısa mənzilli raketlərin yerləşdirilməsi və ya yerləşdirilməməsi məsələsinin həlli və s. NATO-nun genişlənməsi və Avropa təhlükəsizliyində yeni oyun qaydalarının təsbiti kontesində NATO və ABŞ Rusiyanın həyati maraqlarına və onun milli təhlükəsizliyinə hörmət etməlidir”.\n“Yəni, Qərb bu siyasi məsələləri mötərizədən çıxarmağı və diqqəti yalnız hərbi-texniki məsələlərin müzakirəsinə yönəltməyi təklif edir. Beləliklə, vəziyyəti necə dislakasiya etmək və fundamental siyasi məsələlərin müzakirəsini daha az ehtimal və əhəmiyyət kəsb etməyə imkan verməmək lazımdır. Rusiya və Qərb hərbi-texniki məsələlərin həlli baxımından irəliləyiş əldə edəcək”, - Suslov deyib.\nEkspertin qeyd etdiyi kimi, bu ssenari ona görə şirnikləndiricidir ki, bir neçə ay əvvəl Rusiya bu məsələdə irəliləyişlə belə arxalana bilmirdi, amma bu gün NATO artıq bu dialoqdan imtina etmir, əksinə alqışlayır: “Ancaq vurğulayıram ki, əgər biz bu yolla getsək, öz tələblərimizdən imtina edəcəyik və bu məsələlərin müzakirəsi ehtimalını azaldacağıq. Biz faktiki olaraq NATO-nun daha da genişlənməsinin qaçılmazlığı və NATO-nun onun genişlənməsi prinsipinə sadiqliyi ilə razılaşacağıq”.\nSuslovun sözlərinə görə, ikinci ssenarisi Rusiya ilə alyans ölkələri arasında hərbi-siyasi gərginliyin daha da artmasıdır: “Bu qaçılmaz və zəruridir, çünki NATO açıq qapı siyasətindən yalnız o zaman imtina edəcək ki, bu siyasət ABŞ və NATO-nun öz təhlükəsizliyini azaltsın və genişlənmə alyansın özünü və ABŞ-ı təhdid etsin. Burada nüvə silahı xüsusi rolu olduğu üçün, onlar bunu fəlakət hesab edəcək və Rusiyanın maraqlarına hörmətlə yanaşmağa başlayacaqlar. Yalnız bu halda onlar müharibə təhlükəsindən qorxaraq, ekspansiya siyasətindən əl çəkməyə və Rusiyanın maraqlarına hörmət etməyə məcbur olacaqlar”.\nSuslov vurğulayıb ki, Moskvanın danışıqlarda mövqeyinin necə formalaşdırıldığını, Rusiya rəsmilərinin bu tələblərin ayrılmazlığını necə daim vurğuladığını və danışıqlardan sonra Rusiyanın bu gündəmi bölməyin yolverilməzliyini bəyan etməkdə davam etdiyini nəzərə alsaq, bu gün eskalasiya variantı daha realdır. ABŞ və NATO-nu Avropa təhlükəsizliyinin fundamental prinsiplərinə yenidən baxmağa məcbur etməyin başqa yolu yoxdur. Əks halda, ABŞ və NATO Rusiya Federasiyasının tələblərinin qəti şəkildə qəbuledilməz olduğunu, NATO-nun öz prinsiplərinə tamamilə sadiq qaldığını deməyə davam edəcək”.\nEkspert qeyd edib ki, söhbət müharibəyə başlamaqdan getmir, Rusiyanın tələblərinə ABŞ və NATO yenidən baxmağa razı olmadıqları təqdirdə təhlükəsizliyin fəlakətli şəkildə pisləşməsi perspektivlərini çox aydın və birmənalı şəkildə təsvir etməsindən gedir: “Bu, hərbi gücdən istifadə demək deyil, lakin şübhəsiz ki, bunun nümayişini nəzərdə tutur”.\nBundan əlavə, təhlilçi əlavə edir ki, Çinlə hərbi-siyasi yaxınlaşmanın gücləndirilməsi mühüm rol oynaya bilər: “ABŞ-ın əsas maraqlarından biri Çini sıxışdırmaq üçün resursları və diqqəti Pekinə yönəltməkdir. Moskva açıq-aydın deyə bilər ki, ABŞ və NATO Rusiyanın Avropadakı narahatlığını nəzərə almaqdan imtina edərsə, Rusiya-Çin əməkdaşlığın daha da artmasına səbəb olacaq”.


23 yaşlı gənc özünü asdı\n21 Fevral, 2018, 17:32:49, Oxunub: 74\nBakıda intihar hadisəsi baş verib. Məlumata görə, hadisə fevralın 20-də Şıx yaşayış sahəsində qeydə alınıb.\nMasallı rayon sakini, 1994-cü il təvəllüdlü Cabbarov Elxan Qasıməli oğlu yaşadığı mənzilin yataq otağında özünü çarpayının yuxarı hissəsindən asaraq intihar edib.\nMəlumata görə, E.Cabbarov iki qardaşı ilə birgə Salyan yolu 32 ünvanında yerləşən həmin evdə kirayə qalıblar. Qardaşlar Bakıda ev təmiri ilə məşğul olublar. Hadisə zamanı Elxanın bir qardaşı Masallı rayonunda olub. Digər qardaşı isə həyətdə imiş. O, evə qayıdanda Elxanın cansız vəziyyətdə tapıb.\nTürkiyə insansız tank istehsal edəcək – Ərdoğan açıqladı\n21 Fevral, 2018, 17:30:53, Oxunub: 73\nPrezident Rəcəb Tayyip Ərdoğan ilk dəfə olaraq Türkiyənin insansız tank istehsal edəcəyini elan edib.\nDövrünnəbzi.az xəbər verir ki, Ərdoğan hazırda Afrində zirehli texnikanın hamısının Türkiyə istehsalı olduğunu vurğulayıb:\n“İndi elə bir vəziyyətə gəlməliyik ki, insansız tanklar da istehsal edə bilək və bunu edəcəyik”.\nMilli Qəhrəmanlara verilən Prezident təqaüdü – 1500 manata çatdırıldı\n20 Fevral, 2018, 22:49:03, Oxunub: 111\nMəlumata görə, Azərbaycanın Milli Qəhrəmanı adı verilmiş hər bir şəxs üçün Azərbaycan Respublikası Prezidentinin təqaüdünün aylıq məbləği 2018-ci il martın 1-dən artırılaraq 1500 manat müəyyən edilib.\nPoroşenko Donbasın reinteqrasiyası haqqında qanunu imzaladı\n20 Fevral, 2018, 22:43:46, Oxunub: 111\nUkrayna prezidenti Pyotr Poroşenko hərbi kabinetin iclası zamanı Donbasın reinteqrasiyası haqqında qanun imzalayıb.\n“İnterfaks”ın xəbərinə görə, Poroşenko bildirib ki, müvafiq qanun bundan sonra Donbasın siyasi-diplomatik yolla Kiyevin nəzarətinə qaytarılması üçün hüquqi mexanizmi təmin edəcək.\nUkrayna lideri müdafiə naziri və Baş Qərargah rəisinə ölkənin şərqində hərbi əməliyyatın formatının dəyişdirilməsi dair təklifi aprelin 1-dək hazırlayıb təqdim etməyi tapşırıb.\nQeyd olunur ki, sənəd rəsmi nəşr “Qolos Ukrainı” qəzetində dərc edildikdən sonra qüvvəyə minəcək.\nPolis məntəqəsinə hücum – 8 polis öldü\n20 Fevral, 2018, 22:41:41, Oxunub: 114\nƏfqanıstanın qərbində “Taliban” silahlıların polis məntəqəsinə hücumu nəticəsində 8 polis işçisi həyatını itirib.\n“Qafqazinfo” TRT-yə istinadən xəbər verir ki, bəzi mənbələrə görə, hücum nəticəsində 20, “Taliban”a görə isə 26 polis ölüb.\nFarah qubernatorunun sözçüsü Məhəmməd Nasir Mehrinin məlumatına görə, hücumdan sonra Balabulaq qəsəbəsinə cəlb olunan təhlükəsizlik qüvvələriylə taliban silahlılar arasında qarşıdurma baş varib. Nəticədə 13 terrorist zərərsizləşdirilib.\nQeyd edək ki, son zamanlar “Taliban” terror təşkilatı Əfqanıstanda ardıcıl teraktlarla çoxsaylı insan ölümünə səbəb olub.\n20 Fevral, 2018, 22:40:03, Oxunub: 111\nDövrünnəbzi.com-un məlumatına görə, İnzibati Xətalar Məcəlləsində aşağıdakı məzmunda 395.1-1-ci maddə əlavə edilib:\n“Mənim heç nəyim yanmayıb” – Ziya Məmmədov\n20 Fevral, 2018, 17:41:52, Oxunub: 114\nZ. Məmmədov Sfera.az-a açıqlamasında deyib ki, onun evinin yanması barədə yazılan xəbərlər yalandır:\nZiya Məmmədov evinin yanması barədə xəbərlər haqda deyib: “Bu, jurnalist dələduzluğudur. Buna başqa ad vermək mümkün deyil”.\nMərkəzi Bankın sədri rüşvətə görə həbsə düşdü – İstefa verməyəcək\n20 Fevral, 2018, 17:17:35, Oxunub: 111\nRüşvət almaqda ittiham olunaraq Korrupsiya ilə Mübarizə Bürosu tərəfindən saxlanılan Latviya Mərkəzi Bankının sədri istefa vermək istəmir.\nDövrünnəbzi.az xarici KİV-ə istinadən xəbər verir ki, ölkənin baş bankiri İlmar Rimşeviç bu gün keçirilən mətbuat konfransında bildirib ki, Mərkəzi Bankın sədri olaraq vəzifəsinin icrasına davam etməklə bağlı qərar alıb.\nRimşeviç, eyni zamanda bildirib ki, onu öldürməklə təhdid edirlər: “Aydındır, mən Latviyada kimlərisə narahat etməyə başlamışam. Məni öldürməklə təhdid edirlər. Bu haqda hüquq mühafizə orqanlarını məlumatlandırmışam”.\nQeyd edək ki, baş bankir 48 saatlıq həbsdən sonra ötən gün 100 min avro girov qoyaraq azadlığa çıxıb.\nRimşeviç küllü-miqdarda rüşvət almaqda ittiham olunur. Rüşvətin həcmi 100 min avro civarında olub.\nİspaniya futbolunda şok – 24 nəfər saxlanıldı\n20 Fevral, 2018, 11:15:57, Oxunub: 127\nİspaniyanın üçüncü və dördüncü liqalarında danışılmış oyunlarda şübhəli bilinən 24 nəfər saxlanılıb.\nDövrünnəbzi.az xəbər verir ki, söhbət Sequnda B və Tersera Liqadan gedir. Yerli polis və Avropolun birgə həyata keçirdiyi əməliyyat Barselona, Albasete və Badaxoz şəhərlərində baş tutub.\nİspaniya mətbuatının məlumatına görə, sözügedən şəbəkəyə iki keçmiş futbolçu rəhbərlik edir. Onlar Çinin bukmeker kontorlarından birinə işləməkdə ittiham olunur. Hələlik adlar açıqlanmayan həmin futbolçular sözügedən liqalarda mübarizə aparan bəzi oyunçuları öz istəklərinə uyğun şirnikləndirməyə və məcbur etməyə çalışıblar.\n20 Fevral, 2018, 11:14:50, Oxunub: 125\nXəbər verdiyimiz kimi, Azərbaycan prezidenti İlham Əliyev Milli Məclisə əhalinin məcburi dövlət sosial sığorta sahəsində 2006-cı ilin 1 yanvar tarixinə yaranmış və bu ilin aprelin 1-ə qədər ödənilməmiş borcların, eləcə də 2015-ci ilin 1 yanvar tarixinədək yaranmış maliyyə sanksiyalarının silinməsini təklif edib.\nQanun layihəsinin mahiyyəti barədə deputat Zahid Oruc “Qafqazinfo”ya açıqlama verib. O bildirib ki, Azərbaycanda pensiya sisteminin qurulması, yəni sığortaolunananlar üzərindən həyata keçirilməsi 2006-cı ildən başlayaraq reallaşdırılır: “Sığorta edilənlərə fərdi uçot sisteminin həyata keçirilməsi də o dövrə düşür. Həmin ildən başlayaraq müxtəlif təşkilatların, müəssisələrin Dövlət Sosial Müdafiə Fonduna məcburi dövlət sosial sığorta ödənişləri ilə bağlı mühüm borcları yaranıb. Bu 12 il ərzində həmin məbləğin 100 milyon manatdan artıq hissəsi ödənməyib. Nəticə olaraq bütün bu işlər üçün açılmış məhkəmə davalarına baxılması belə problemi həll etməyə imkan verməyib. Tətbiq olunmuş maliyyə sanksiyalarına görə qərarların yerinə yetirilməməsi nəticəsində həmin sanksiyaların üzərinə əlavə cərimələr gəlib. Bunun nəticəsində 55 milyondan artıq əlavə borc yaranıb. Hazırkı qərar pensiya sisteminini dayanıqlı etməkdən ötrüdür. Qəti bir şəkildə pensiyaçının maraqlarına toxunmur”.\nO qeyd edib ki, bu sistemi borc yükündən xilas etmək naminə dövlət tərəfindən bu yöndə mühüm bir addım atılıb: “Məqsəd gələcəkdə sığortaedənlərin öz öhdəliklərini daha yaxşı yetinə yetirməsidir. Nəticə etibarilə bu qərar 373 min sığortaedənə tətbiq olunacaq. O cümlədən 217 min sahibkarklıq fəaliyyəti ilə məşğul olanlara da bu qərar şamil olunacaq. Beləliklə, layihədə məqsəd 155 milyon manatın tamamilə silinməsi, 26 milyon manat vəsaitin isə tənzimlənməsidir”.\nPrezident borcların silinməsini təklif edib – Layihə\n20 Fevral, 2018, 10:26:38, Oxunub: 118\nDövrünnəbzi.az APA-ya istinadən xəbər verir ki, bununla bağlı prezident İlham Əliyev tərəfindən MM-ə “Məcburi dövlət sosial sığorta sahəsində borcların tənzimlənməsi haqqında” qanun layihəsi təqdim edilib.\n- sığorta edənlər tərəfindən 2018-ci ilin aprel-may ayları ərzində həmin maliyyə sanksiyalarının (hesablanmış penyanın) 10 faizi ödənildikdə – maliyyə sanksiyalarının (hesablanmış penyanın) ödənilməmiş 90 faizi silinir;\n- sığorta edənlər tərəfindən 2018-ci ilin aprel-iyul ayları ərzində həmin maliyyə sanksiyalarının (hesablanmış penyanın) 30 faizi ödənildikdə – maliyyə sanksiyalarının (hesablanmış penyanın) ödənilməmiş 70 faizi silinir;\n- sığorta edənlər tərəfindən 2018-ci ilin aprel-sentyabr ayları ərzində həmin maliyyə sanksiyalarının (hesablanmış penyanın) 50 faizi ödənildikdə – maliyyə sanksiyalarının (hesablanmış penyanın) ödənilməmiş 50 faizi silinir;\nStalonnedən ölümü ilə bağlı xəbərə – Reaksiya\n20 Fevral, 2018, 10:24:58, Oxunub: 119\n“Rocky”və “Rambo” filmləri ilə ulduzu parlayan Silvestr Stalonnenin ölümü barədə xəbər yayılıb. “Qafqazinfo” xəbər verir ki, 71 yaşlı aktyortun Los-Angelesdəki evində ölü tapıldığı iddia olunub.\nLakin yayılan xəbərlərdən bir neçə saat sonra məşhur aktyor instaqram hesabından paylaşım edib.\nO, “Xahiş edirəm, bu cür sərsəmliyi görməzlikdən gəlin. Yaşayıram, yaxşıyam, xoşbəxtəm və sağlamam” şərhini yazıb.\n20 Fevral, 2018, 10:22:57, Oxunub: 117\nRusiyadan açıqlama: Türkiyəyə icazə verilməməlidir ki…\n20 Fevral, 2018, 09:10:52, Oxunub: 122\nSuriyada yaradılan təhlükəsiz bölgələr 3-cü ölkələrin təsir zonalarına çevrilməməlidir.\nBu sözləri Rusiya Xarici İşlər nazirinin müavini Mixail Boqdanov “Rossiya 24”ə açıqlamasında deyib.\n“Qarant ölkələr və müşahidəçi statusina malik İordaniya, ABŞ və BMT-nin iştirakı ilə yaradılan təhlükəsiz bölgələr keçici xarakter daşıyır. Bu zonaların 3-cü ölkələrin təsir dairəsinə çevrilməsinə icazə verməməliyik. ABŞ-ı, Türkiyəni və digər ölkələri nəzərdə tuturam”, – diplomat bildirib.\nBoqdanov əlavə edib ki, Suriya sadəcə suriyalılara aid olmalıdır.\n20 Fevral, 2018, 09:04:49, Oxunub: 123\nFransanın Yura departamentində yüngülmotorlu təyyarənin qəzaya uğrayıb.\nAPA-nın “Sinxua” agentliyinə istinadən verdiyi xəbərə görə, təyyarənin göyərtəsində olan bir ailənin üç üzvü – ana, ata və övladı həyatını itirib.\nTəyyarənin pilotun səhvi və yaxud texniki nasazlıq üzündən qəzaya uğradığı güman olunur.\nNazirlər Kabineti “Sovetski”dən köçürülmənin ikinci mərhələsi barədə qərar verib\n20 Fevral, 2018, 09:03:01, Oxunub: 121\nYasamal Rayon İcra Hakimiyyəti 2010 yaşayış və qeyri-yaşayış obyektini dövlət ehtiyacı üçün alacaq\nNazirlər Kabinet “Torpağın alınmasını zəruri edən dövlət ehtiyacının və həmin torpağı alan orqanın müəyyən edilməsi barədə” qərar verib.\nQeyd edək ki, həmin küçə və prospektlər Yasamal rayonunun “Sovetski” adlanan ərazisinə daxildir və “Sovetski”dən köçürülmə ilə bağlı ikinci mərhələni əhatə edir.\nDağıstandan uzanan İŞİD-in qara əli – Şimaldan Azərbaycana təriqət təhlükəsi…\n20 Fevral, 2018, 08:59:43, Oxunub: 106\nElxan Şahinoğlu: “Bu terror şəbəkəsi taktikasını dəyişib”; Kənan Rövşənoğlu: “Rusiya Şimali Qafqazda hər hansı bir hadisənin baş verməsini istəmir”\nHadisə baş verdikdən bir neçə saat sonra İŞİD terror qruplaşması Dağıstanın Kizlər şəhərində törədilən hücuma görə məsuliyyəti öz üzərinə götürüb. Bu barədə “Reuters” agentliyi xəbər yayıb. Lakin bildirilib ki, bununla belə, faktı təsdiqləyən heç bir dəlil təqdim edilməyib.\nSon zamanlar müxtəlif ekspertlər tərəfindən İŞİD terror qruplaşmasının artıq tamamilə zəifləməsinə dair fikirlər söylənilir. Bildirilir ki, artıq İŞİD əvvəlki gücündə deyil və ömrünün sonlarını yaşayır. Lakin bütün bunlarla yanaşı, o da proqnozlaşdırılırdı ki, Suriya və İraqda sıxışdırılan İŞİD terrorçuları öz fəaliyyətlərinə fərqli formada, Avropa və Mərkəzi Asiya ölkələrində davam edəcəklər. Ötən günlərdə İranın keçmiş müdafiə naziri Əhməd Vahidi də söyləmişdi ki, Qərb İŞİD döyüşçülərini İraq və Suriyadan çıxararaq Əfqanıstan və Mərkəzi Asiyaya göndərir. O iddia etmişdi ki, Qərb İŞİD-in məğlub olmamasına çalışıb. Ancaq terrorçuların İraq və Suriyada məğlub olduqlarını görəndən sonra onları Əfqanıstan və Mərkəzi Asiyaya atmağa başlayıb.\nAzərbaycanda uzun müddətdir ki, sabitlik qorunub saxlanılır. Lakin buna baxmayaraq, bəllidir ki, heç bir ölkə terrordan sığortalanmayıb. Dağıstanda baş verən bu terror hadisəsi Azərbaycana da yansıya bilərmi?\nMövzu ilə bağlı “Yeni Müsavat”a danışan politoloq Elxan Şahinoğlu bildirib ki, təhlükə hər zaman var:\n“Dağıstan bizimlə sərhəddə olan bölgədir. Ona görə də bu prosesləri diqqətdə saxlamalıyıq. Xüsusilə də nəzərə almaq lazımdır ki, şimal bölgələrimizdə yaşayan gənclər Dağıstanda əmək fəaliyyəti ilə məşğuldurlar. O da proseslərə müəyyən qədər təsir edir. Lakin ümumilikdə elə bir ciddi problemin olduğunu da düşünmürəm. Çünki Dağıstanda daha öncələr bundan da təhlükəli vəziyyətlər olub. Orada partlayışlar baş verib, yüzlərlə adamın qətliamı olub. İndi də belə bir hadisə yəqin ki, nəzarətdən kənarda baş verib. Putin ora yeni bir rəhbər təyin edib. Bu rəhbər də Daxili İşlər Nazirliyinin işçisidir və əraziyə nəzarət etməyə çalışır. Düşünürəm ki, müvafiq tədbirlər görüləndən sonra Dağıstan Çeçenistana oxşamağa başlaya bilər. Çeçenistanda iki müharibə, böyük terror hadisələri olsa da ora Dağıstandan daha sabit ölkəyə çevrilib”.\nSeçkilər öncəsi Azərbaycana şimal qonşumuzdan gələn hər hansı bir təhlükəyə gəlincə isə politoloq bildirib ki, hazırkı siyasi proseslərə görə bu cür hadisənin baş verməsi gözlənilmir:\n“Rusiyadan hansısa təhlükənin gəlməsini gözləmirəm. Çünki Azərbaycan Rusiya üçün elə bir problem də yaratmır. Biz nə Gürcüstan, nə də Ukrayna deyilik ki, Rusiya bizə qarşı təxribatlara başlasın. Sadəcə olaraq, təhlükə odur ki, əgər şimal bölgələrimizdə terrorçu qruplaşma varsa, əlaqələr yenidən bərpa oluna bilər. Təhlükə də bundadır. İŞİD da artıq taktikasını dəyişib. Bıçaqla da adamları öldürməyə çalışırlar. Adicə bir yük maşınını ələ keçirən İŞİD üzvü Fransada 100-dən çox adamı öldürmüşdü. Bu taktikadan yəqin ki, yenə də istifadə etməyə çalışacaqlar”.\n“Yeni Müsavat”ın eksperti Kənan Rövşənoğlu hesab edir ki, Rusiya icazə verməsə, Azərbaycanın şimal bölgələrində hər hansı bir iğtişaş, terror hadisəsi baş verməz:\n“Ruslar bunun qarşısını alarlar. Hazırda Rusiya da öz daxilində hər hansı bir münaqişənin baş verməsinə imkan verməz. Belə hal olsa, bunun qarşısını tez bir zamanda alar. Çünki hazırda Rusiyanın başı Ukrayna və xüsusilə də Suriyada qarışıb. Ona görə də Şimali Qafqazda hər hansı bir hadisənin baş verməsini Rusiya istəmir. Əksinə, bu hadisələr göstərir ki, ruslar ora kifayət qədər həssas yanaşırlar və istəyirlər ki, orada hansısa çalxalanma olmasın. Çünki Rusiyada da gələn aydan seçkilər keçiriləcək. Ona görə də Rusiya qəti şəkildə bilir ki, hansısa provokasiya olacaq. Əslində bu hadisələr bir növ provokasiya ocaqlarının qarşısını almaq məqsədi güdür. Dağıstan da radikal qruplar var. Yüz illərdir ki, orada həssas nöqtələr var və onlar da zaman-zaman baş qaldırırlar. İndi söyləmək olmaz ki, baş verən bu hadisə də provokasiyadır və Rusiyanın özündən, yaxud da xaricdən qaynaqlanır. Ancaq ehtimal var ki, Rusiyanı seçki öncəsi içəridən silkələməyə çalışacaqlar. Bu, bir növ qabaqlayıcı addım və ya əksi də ola bilər. İstənilən halda bu cür cəhdlər olacaq. Ancaq belə hadisələrin daha da böyüməsinə Rusiya imkan verməz. Çünki hazırda həssas məqamdır”.\nAvropa Birliyindən çağırış: Bu əzab-əziyyətə son qoyun!\n20 Fevral, 2018, 08:58:20, Oxunub: 108\nAvropa Birliyi beynəlxalq cəmiyyətə Suriya xalqının çəkdiyi əzab-əziyyətə son vermək üçün hərəkətə keçmək çağırışı edib.\nBu barədə danışan Avropa Birliyinin Xarici Əlaqələr və Təhlükəsizlik üzrə Ali nümayəndəsi Federika Moqerini İdlib və Şərqi Qutada humanitar vəziyyətin son həftələrdə ciddi mənada pisləşdiyini bildirib.\nMoqerini son həftələrdə xüsusilə sözügedən şəhərlərdə əksəriyyəti qadın və uşaqlardan ibarət olan yüzlərlə dinc sakinin əlil olduğu söyləyib.\n19 Fevral, 2018, 22:46:04, Oxunub: 145\nAzərbaycan prezidenti İlham Əliyev Bakı-Quba-Rusiya Federasiyası ilə dövlət sərhədi yeni avtomobil yolunun tikintisi ilə bağlı tədbirlər haqqında sərəncam imzalayıb.\nMəlumata görə, Azərbaycan Respublikası Prezidentinin 2017-ci il 25 dekabr tarixli 1756 nömrəli Fərmanının 1.14.3.3.9-cu yarımbəndində nəzərdə tutulmuş vəsaitdən Azərbaycan Avtomobil Yolları Dövlət Agentliyinə 150 milyon manat ayrılıb.\n“Lotu Quli”ni təhqir etdiyinə görə öldürüldüyü deyilirdi – Xəbər təsdiqlənmədi\n19 Fevral, 2018, 22:44:30, Oxunub: 138\nRusiyada Avropa “obşyakı”nın nəzarətçisi Şeyx Həmzət kimi tanınan Həmzət Qastamirovun cinayətkar klanının Timur adlı çeçen üzvünün öldürülməsi xəbəri təsdiqlənməyib.\n“Qafqazinfo”nun “Baku.ws”ə istinadən məlumatına görə, Həmzət Qastamirova yaxın mənbələr məlumatın yalan olduğunu bildiriblər.\nOnların sözlərinə görə, Timur sağdır, internetdə yayılan video və fotodakı şəxs o deyil.\nQeyd edək ki, bir nəfər Rusiyada “Mercedes” markalı avtomobilin sükanı arxasında, naməlum şəxslər tərəfindən güllələnib. Həmin şəxsin, bir müddət əvvəl Lotu Qulini təhqir edən Həmzət Qastamirovun cinayətkar klanının Timur adlı üzvü olduğu iddia edilirdi.\nTimur yaydığı video müraciətdə “Lotu Quli”ni təhqir edir və açıq şəkildə onun cəzalandırılacağını deyib. Ehtimal edilir ki, məhz bu təhdid dolu ismarıca görə Timur qətlə yetirilib.\nŞəhid ailələri, müharibə əlilləri və 20 yanvar əlillərinin – Prezident təqaüdü artırıldı\n19 Fevral, 2018, 22:42:11, Oxunub: 136\nPrezident İlham Əliyev şəhid ailəsi üçün Azərbaycan Respublikası prezidentinin təqaüdünün artırılması haqqında sərəncam imzalayıb.\nMəlumata görə, şəhid ailəsi üçün Azərbaycan Respublikası prezidentinin təqaüdünün aylıq məbləği 2018-ci il martın 1-dən 10 faiz artırılıb.\nDövlət başçısının digər sərəncamlarına əsasən, müharibə əlillərinə və 1990-cı ilin 20 Yanvarhadisələri ilə əlaqədar əlil olmuş şəxslərə Azərbaycan Respublikası Prezidentinin təqaüdünün aylıq məbləği 2018-ci il martın 1-dən 10 faiz artırılıb.\n19 Fevral, 2018, 22:40:19, Oxunub: 134\nBaş Dövlət Yol Polisi İdarəsinin Yol-Patrul Xidməti Alayının əməkdaşı Anar Mansurov daxili işlər orqanlarından xaric edilib. Bununla bağlı daxili işlər naziri, general-polkovnik Ramil Usubov əmr imzalayıb.\nDevrinnebzi.az xəbər verir ki, DİN-dən Sfera.az-a verilən məlumata görə, buna səbəb Anar Mansurovun xidmətdə yol verdiyi ciddi qüsur olub.\nBelə ki, Dövlət Təhlükəsizliyi Xidmətinin əməkdaşları Qazax rayonunda terrorçuluğa qarşı mübarizə tədbiri çərçivəsində əməliyyat keçirən zaman A.Mansurov xidmətə yaraşmayan hərəkətlərlə əməliyyata maneçilik törədib.\nƏməliyyatdan sonra onunla bağlı DİN rəhbərliyinə müraciət edilib. Müraciət araşdırıldıqdan sonra DYP zabiti işdən qovulub.\nƏliyevin ağ inqilabı: “broker Əbülfəz” və “karqo Şamil” erası bitir – Detallar\n19 Fevral, 2018, 21:13:58, Oxunub: 142\nFİA.Az-ın yaydığı xəbərə görə, bəzi KİV-lərdə Ə.Məlikovun heç bir tənqidə fikir vermədən əməllərini yerinə yetirdiyi vurğulanıb.\nFİA.Az-ın yaydığı xəbərə görə, apreldən sonra ölkədə ciddi struktur islahatları gedə bilər. Son zamanlar gömrüklə vergilərin birləşdirilməsi müzakirə olunur.\n19 Fevral, 2018, 20:50:59, Oxunub: 140\n19 Fevral, 2018, 20:33:32, Oxunub: 187\nTeref.info olaraq adı çəkilən şəxsin mövqeyini işıqlandırmağa hazırıq!\n19 Fevral, 2018, 20:30:11, Oxunub: 134\nBaş Dövlət Yol Polisi İdarəsinin Yol-Patrul Xidməti Alayının əməkdaşı Anar Mansurov daxili işlər orqanlarından xaric edilib\nBununla bağlı daxili işlər naziri, general-polkovnik Ramil Usubov əmr imzalayıb.\nSfera.az-a DİN-dən verilən məlumata görə, buna səbəb Anar Mansurovun xidmətdə yol verdiyi ciddi qüsur olub. Belə ki, Dövlət Təhlükəsizliyi Xidmətinin əməkdaşları Qazax rayonunda terrorçuluğa qarşı mübarizə tədbiri çərçivəsində əməliyyat keçirən zaman Anar Mansurov xidmətə yaraşmayan hərəkətlərlə əməliyyata maneçilik törədib.\n19 Fevral, 2018, 19:05:06, Oxunub: 142\nDövrünnəbzi.az xəbər verir ki, nekroloqda qeyd olunur:\n19 Fevral, 2018, 19:03:39, Oxunub: 141\nMüdafiə Nazirliyinin mətbuat xidmətindən verilən məlumata görə, cəbhə xəttindəki hazırkı vəziyyətə dair məsələlərin müzakirə edildiyi görüşdə Z. Həsənov beynəlxalq birlik tərəfindən tanınan Azərbaycan ərazilərinin Ermənistanın işğalı altında olduğunu və danışıqlar prosesinin bu günədək nəticəsiz qaldığını bir daha xatırladıb.\nMüdafiə naziri cəbhə xəttində iki silahlanmış ordunun daim üz-üzə dayandığını qeyd edərək müharibənin hər an başlaya biləcəyini istisna etməyib. Nazir qeyd edib ki, beynəlxalq qurumlar Dağlıq Qarabağ münaqişəsinin fəsadlarının araşdırılması ilə deyil, onu yaradan səbəblərin köklü surətdə aradan qaldırılması ilə məşğul olmalı və münaqişənin bütövlükdə həllinə səy göstərməlidirlər.\n19 Fevral, 2018, 19:02:33, Oxunub: 141\nPrezident İlham Əliyev Arif İmran oğlu Babayevin “Şərəf” ordeni ilə təltif edilməsi haqqında sərəncam imzalayıb.\nMəlumata görə, Arif Babayev Azərbaycan musiqi mədəniyyətinin inkişafında böyük xidmətlərinə görə mükafatlandırılıb.\n19 Fevral, 2018, 17:54:41, Oxunub: 145\nVergilər Nazirliyi şəffaflıq və qarşılıqlı etimad təklif ilə sahibkarlara müraciət edib.\n“Qafqazinfo”nun məlumatına görə, müraciətdə bildirilir ki, vergi sistemində həyata keçirilməsinə başlanılmış şəffaflığın təmin edilməsi və vergi ödəyiciləri ilə vergi orqanları arasında qarşılıqlı etimadın yüksəldilməsi prinsipləri vergi ödəyicilərinin də öz öhdəliklərinə qanunauyğun yanaşmasını tələb edir. Şəffaflıq yalnız vergi orqanlarının fəaliyyətini deyil, eyni zamanda vergi ödəyicilərinin də öz öhdəliklərinə düzgün yanaşmasını əhatə etməlidir. Vergilərini tam həcmdə və vaxtında ödəyən hər bir intizamlı ödəyici vergi orqanlarının etibarlı tərəfdaşı olacaq və belə ödəyicilər daim dəstəklənəcək.\n“Vergi hesabatına bilərəkdən saxta məlumatları daxil edənlər və vergidən yayınmağa cəhd göstərənlər isə qanun qarşısında cavab verəcək, onlarla sərt, lakin qanunun müəyyən etdiyi çərçivədə davranılacaq. Kiçik və ya böyüklüyündən asılı olmayaraq, hər bir vergi ödəyicisi öz vergi öhdəliyinə əməl etməli, ikili mühasibatlığın aparılması, vergiyə cəlb olunan dövriyyələrin gizlədilməsi, vergidən yayınma halları aradan qaldırılmalıdır.\nVergilər Nazirliyi ödəyicilərə keyfiyyətli xidmətlər, qarşılıqlı etimad təklif edir, onları eşitməyə, qanuni tələblərinin həllinə kömək göstərməyə hazırdır. Vergi ödəyicilərindən isə intizamlı olmaq və vergi qanunvericiliyinin tələblərinə tam əməl etmək tələb olunur”.